pythainlp/thai-wiki-dataset-v4 huggingface dataset:
ฟีลิป ฌูว์โน

ฟีลิป ฌูว์โน  เกิดเมื่อวันที่ 19 เมษายน ค.ศ. 1940 ณ ปารีส ประเทศฝรั่งเศส เป็นบุตรชายของ ไมเคิล ฌูว์โน และ เฮเลน วัลเดน บิดาของเขาเป็นรองนายกเทศมนตรีเมืองปารีส เขายังสืบเชื้อสายมาจาก ฌ็อง-อ็องดอค ฌูว์โน ซึ่งเป็นนายพลฝรั่งเศสที่เรืองอำนาจมากในช่วงนั้น และเป็นกองกำลังสำคัญในการรุกราน โปรตุเกส เขาเป็นนักลงทุนร่วมทุนและผู้พัฒนาอสังหาริมทรัพย์ใน ปารีส และ นิวยอร์กซิตี้ และยังเป็นพระสวามีคนแรกใน เจ้าหญิงการอลีน เจ้าหญิงแห่งฮันโนเฟอร์ พระธิดาพระองค์ใหญ่ใน เจ้าชายแรนีเยที่ 3 องค์อธิปัตย์แห่งโมนาโก และ เกรซ เคลลี พระเชษฐภคินีพระองค์ใหญ่ใน เจ้าชายอาลแบร์ที่ 2 องค์อธิปัตย์แห่งโมนาโก
เขาเริ่มต้นอาชีพใน สหรัฐอเมริกา (เขาเป็นนักลงทุนช่วงแรกในเครือข่ายร้านแฮมเบอร์เกอร์ฟาสต์ฟู้ด Jack in the Box) จากนั้นจึงก่อตั้งบริษัทสตาร์ทอัพขนาดเล็กหลายแห่งใน ฝรั่งเศส ตั้งแต่อสังหาริมทรัพย์ไปจนถึงพลังงานหมุนเวียน เขายังเป็นหนึ่งในผู้ก่อตั้ง Access International Advisors Group (AIA Group) ซึ่งเป็นแพลตฟอร์มกองทุนเฮดจ์ฟันด์ หรือ กองทุนบริหารความเสี่ยง เขาเป็นหนึ่งในนักลงทุนจำนวนมากที่ถูกหลอกโดยโครงการ Ponzi ของ เบอร์นี มาดอฟฟ์ ซึ่งล้มเลิกไปเมื่อปลายปี ค.ศ. 2008
เขาเข้าพิธีเสกสมรสกับ เจ้าหญิงการอลีน เจ้าหญิงแห่งฮันโนเฟอร์ พระธิดาพระองค์ใหญ่ใน เจ้าชายแรนีเยที่ 3 องค์อธิปัตย์แห่งโมนาโก และ เกรซ เคลลี พระเชษฐภคินีพระองค์ใหญ่ใน เจ้าชายอาลแบร์ที่ 2 องค์อธิปัตย์แห่งโมนาโก ในวันที่ 28 มิถุนายน ค.ศ. 1978 ก่อนที่ทั้งคู่หย่าร้างกันเมื่อวันที่ 9 ตุลาคม ค.ศ. 1980 เขาแต่งงานกับ นีนา วัลเดบูล-ลาร์เซน ในเดือนตุลาคม ค.ศ. 1987 มีบุตรคือ
วัดเขากำแพง (จังหวัดสุพรรณบุรี)

วัดเขากำแพง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนคา อำเภออู่ทอง จังหวัดสุพรรณบุรี ในบริเวณแนวคิดทิศตะวันตกเฉียงเหนืออยู่ในพื้นที่เขตพิเศษเมืองอู่ทอง มีอาณาเขตทิศเหนือติดกับโรงเรียนวัดเขากำแพง ทิศใต้และตะวันออกติดกับเขากำแพง ที่ดินวัดมีเนื้อที่ประมาณ 23 ไร่ ปัจจุบันมีพระครูสุวรรณประชานุกูล (กมลศิลป์ กมสินโน ป.ธ.3) ดำรงตำแหน่งเจ้าอาวาส
วัดเขากำแพงตั้งเมื่อ พ.ศ. 2430 ได้รับการบูรณะเมื่อ พ.ศ. 2508 และเปิดสอนโรงเรียนพระปริยัติธรรมเมื่อ พ.ศ. 2501 บริเวณยอดเขามีโบราณสถานตั้งอยู่ มีเจดีย์ และวิหารเก่า บนเขามีเจดีย์ทรงระฆังสมัยอยุธยา เจดีย์ฐานสี่เหลี่ยมจัตุรัส วิหารขนาดเล็กหันหน้าไปทางทิศเหนือ หันไปทางพระพุทธบาทวัดเขาดีสลัก
บนพื้นราบด้านล่างมีอุโบสถ 1 หลัง วิหาร 1 หลัง ภายในอุโบสถประดิษฐานพระพุทธรูปปางสมาธิ ทางทิศใต้ของอุโบสถมีวิหารประดิษฐานพระพุทธรูปปางต่าง ๆ ทางทิศใต้ของวัดมีหมู่กุฏิ หอกลอง หอระฆัง ทางทิศตะวันตกมีเมรุและศาลาสวดอภิธรรม
ทางม้าลายชิบูยะ

ทางม้าลายชิบูยะ  หรือ ทางม้าลายไขว้ไปมาที่ชิบูยะ  เป็นทางม้าลายไขว้ไปมาในย่านชิบูยะ โตเกียว ประเทศญี่ปุ่น ตั้งอยู่ตรงด้านหน้าของสถานีชิบูยะคั่นระหว่างสถานีกับรูปปั้นของสุนัขฮะจิโค
ร้านกาแฟสตาร์บัคส์สาขาบนอาคารที่มองลงมาเป็นทางม้าลายนี้เป็นหนึ่งในสาขาของสตาร์บัคส์ที่ยุ่งที่สุดในโลก ปริมาณคนเดินข้ามและป้ายโฆษณาที่มากมายนั้นนำไปสู่การเปรียบเทียบห้าแยกนี้กับไทม์สแควร์ในนิวยอร์กซิตี และพิคะดิลลีเซอร์กัสในลอนดอน ทางม้าลายนี้เป็นทางม้าลายข้ามถนนที่มีผู้เดินสัญจรมากที่สุดในโลก โดยมีจำนวนสูงถึง 3,000 คนที่เดินข้ามทางม้าลายเหล่านี้ในช่วงเวลาหนึ่ง ๆ ศาสตราจารย์ด้านสถาปัตยกรรมชาวโตเกียว จูเลียน วอรอล (Julian Worrall) เคยระบุว่าทางข้ามที่ชิบูยะเป็น "ตัวอย่างชิ้นสำคัญว่าโตเกียวจะทำ [สิ่งต่าง ๆ ออกมา] ได้ดีที่สุดตอนที่ไม่ได้พยายามจะทำอะไร"
จำนวนผู้คนสัญจรที่มากขึ้นเรื่อย ๆ ส่งผลให้ในปี 2019 แขวงชิบูยะประหาศห้ามดื่มแอลกอฮอลในพื้นที่เด็ดขาด นับตั้งแต่ปลายเดือนตุลาคมเป็นต้นไป ในญี่ปุ่นเองนิยมเรียกขานทางแยกนี้ว่า "ทางแยกคนข้ามที่มีผู้คนสัญจรไปมามากที่สุดในโลก" และการสัญจรของคนเดินถนนแทบจะไม่ลดลงเลยแม้ในยามดึกหรือเช้าตรู่ กระนั้นแทบไม่ปรากฏการจราจรติดขัดที่นี่เลยแม้แต่ในช่วงเวลาเร่งด่วน
ข้อมูลจากหน่วยงานท้องถิ่นในปี 2016 ระบุจำนวนผู้คนสัญจรข้ามถนนอยู่ที่สูงถึง 3,000 คน ต่อไฟเขียว (ทุก ๆ 2 นาที) ข้อมูลจากสมาคมธุรกิจท้องถิ่นในปี 2014 ประมาณการวัดจำนวนผู้คนสัญจรอยู่ที่ 260,000 คนต่อวันในวันทำงาน และ 390,000 คนต่อวันในวันหยุด บางแหล่งข้อมูลประมาณว่าในวันที่ผู้คนพลุกพล่านจะมีถึง 500,000 คน ส่วนการสำรวจในปี 2012 ประมาณจำนวนผู้คนสัญจรอยู่ที่ 1.5 ล้านคนต่อสัปดาห์
โกปาอาเมริกา 2021 รอบแพ้คัดออก

รอบแพ้คัดออกของโกปาอาเมริกา 2021 จะเกิดขึ้นในวันที่ 2 กรกฎาคม ค.ศ. 2021 โดยเป็นรอบ 8 ทีมสุดท้าย และสิ้นสุดในวันที่ 10 กรกฎาคม ค.ศ. 2021 โดยมีรอบชิงชนะเลิศ เพื่อตัดสินหาผู้ชนะของการแข่งขันฟุตบอลนี้ ณ สนามกีฬามารากานังในรีโอเดจาเนโร
แต่เดิม รอบแพ้คัดออกมีกำหนดแข่งขันในวันที่ 4 ถึง 12 กรกฎาคม ค.ศ. 2020 อย่างไรก็ตาม ในวันที่ 17 มีนาคม ค.ศ. 2020 การแข่งขันได้ถูกเลื่อนไปแข่งขันใน ค.ศ. 2021 หลังจากการระบาดทั่วของโควิด-19 ในทวีปอเมริกาใต้
เวลาการแข่งขันทั้งหมดที่ระบุเป็นเวลาท้องถิ่นคือเวลาในบราซิล 
รูปแบบ.
ในรอบแพ้คัดออก ทุกนัดจะแข่งขันกันในเวลาปกติ 90 นาที
ทีมที่ผ่านเข้ารอบ.
ทีมที่ดีที่สุดสี่ทีมของกลุ่มเอและกลุ่มบี ในรอบแบ่งกลุ่ม จะผ่านเข้ามาลงเล่นในรอบนี้
สายแข่งขัน.
<section begin=Bracket /><section end=Bracket />
รอบก่อนรองชนะเลิศ.
เปรู พบ ปารากวัย.
<section begin=QF1 /><section end=QF1 />
บราซิล พบ ชิลี.
<section begin=QF2 /><section end=QF2 />
อุรุกวัย พบ โคลอมเบีย.
<section begin=QF3 /><section end=QF3 />
อาร์เจนตินา พบ เอกวาดอร์.
<section begin=QF4 /><section end=QF4 />
รอบรองชนะเลิศ.
บราซิล พบ เปรู.
<section begin=SF1 /><section end=SF1 />
อาร์เจนตินา พบ โคลอมเบีย.
<section begin=SF2 /><section end=SF2 />
รอบชิงอันดับที่สาม.
<section begin=TPP /><section end=TPP />
บันทึก.
<templatestyles src="Reflist/styles.css" />
หม่อมเจ้าดิลกฤทธิ์ กฤดากร

หม่อมเจ้าดิลกฤทธิ์ กฤดากร เป็นโอรสพระเจ้าบรมวงศ์เธอ กรมพระนเรศรวรฤทธิ์ ในหม่อมเจิม กฤดากร ณ อยุธยา ประสูติเมื่อวันที่ 18 กันยายน พ.ศ. 2451 ทรงมีพระโสทร 3 องค์ด้วยกัน คือ
หม่อมเจ้าดิลกฤทธิ์ กฤดากร สิ้นชีพิตักษัยด้วยโรคพระหทัย เมื่อวันที่ 18 มิถุนายน 2500 สิริพระชันษา 48 ปี 9 เดือน ในการนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานน้ำหลวงสรงศพ และพระราชทานโกศราชวงศ์ พร้อมทั้งเครื่องประกอบเกียรติยศ มีพิธีพระราชทานเพลิงศพ ในวันที่ 13 กุมภาพันธ์ พ.ศ. 2501 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร
ประวัติ.
การศึกษา.
เมื่อทรงพระเยาว์ได้ทรงรับการศึกษาเบื้องต้นที่โรงเรียนมหาดเล็กหลวง และโรงเรียนราชวิทยาลัย ประมาณ 3 ปี จนพระชนมายุได้ 11 ปี จึงได้เสด็จไปศึกษาที่ยุโรป โดยทุนพระราชทานจากพระบาทสมเด็จพระมงกุฎเกล้าเจ้าอยู่หัว โดยได้เข้าเฝ้ากราบถวายบังคมลาเมื่อ วันที่ 22 เมษายน 2463 ระหว่างงานพระราชพิธีพืชมงคลที่พระที่นั่งอภิเศกดุสิต โดยทรงสำเร็จการศึกษาตามลำดับดังต่อไปนี้
ด้านชีวิตครอบครัว หม่อมเจ้าดิลกฤทธิ์ กฤดากร ทรงสมรสกับ หม่อมราชวงศ์หญิงจันทรรัตน์ (เทวกุล) กฤดากร ธิดาใน พระวรวงศ์เธอ กรมหมื่นเทววงศวโรทัย มีธิดาร่วมกันเพียง 1 ท่าน คือ
ประวัติการรับราชการ.
หม่อมเจ้าดิลกฤทธิ์ กฤดากร เริ่มเข้ารับราชการในกระทรวงการต่างประเทศ เมื่อวันที่ 1 กุมภาพันธ์ พ.ศ. 2475 โดยมีตำแหน่งตามลำดับดังต่อไปนี้
เครื่องราชอิสริยาภรณ์.
หม่อมเจ้าดิลกฤทธิ์ กฤดากร ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
กลุ่มอาการเรย์โนด์

กลุ่มอาการเรย์โนด์ (หรือ "เรย์โน" ตามการทับศัพท์ภาษาฝรั่งเศส) หรือปรากฏการณ์เรย์โนด์  เป็นอาการทางการแพทย์ตั้งชื่อตามแพทย์ชาวฝรั่งเศส ออกุสต์ กาเบรียล มอริซ เรย์โน ผู้อธิบายอาการนี้ครั้งแรกในวิทยานิพนธ์ของเขาในปี 1862 อาการเรย์โนเกิดจากการหดเกร็งของหลอดเลือดฝอย ส่งผลให้เกิดชุด (episodes) ของการไหลเวียนเลือดที่ลดลงในหลอดเลือดฝอยตอนปลาย โดยทั่วไปมักปรากฏอาการนี้นิ้วมือ และบ้างที่นิ้วเท้า และพบได้น้อยในจมูก, หู และริมฝีปาก ช่วงเหล่านี้ส่งผลให้ผิวหนังเกิดกลายเป็นสีขาว จากนั้นจึงเป็นสีน้ำเงิน บ่อยครั้งอาจมีอาการชา หรือเจ็บปวด และทันใดที่การไหลเวียนเลือดกลับคืนมา บริเวณผิวหนังตรงนั้นจะกลายเป็นสีแดงและมีอาการแสบไหม้ โดยทั่วไปเกิดขึ้นครั้งละหลายนาที แต่บางกรณีอาจเกิดเป็นชั่วโมง
ตัวกระตุ้นโดยทั่วไปคือความหนาวเย็นและภาวะเครียดทางอารมณ์ อาการเรย์โนยังแบ่งออกเป็นเรย์โนปฐมภูมิ (Primary Raynaud's) หรือไอดิโอพาติก ซึ่งเกิดจากอาการหรือสาเหตุที่ไม่ทราบ ส่วนเรย์โนทุติยภูมิ (Secondary Raynaud's) เกิดจากอาการอื่น มีวัยเกิดโรคที่แก่กว่า และมีอาการเจ็บปวดที่รุนแรงกว่ามาก รวมถึงอาจปรากฏแบบอสมมาตรและเกี่ยวกับบาดแผลบนผิวหนัง เรย์โนทุติยภูมิอาจเกิดจากความผิดปกติของเนื้อเยื่อคอนเนคทีฟ เช่น สเคลอโรเดอร์มา และ ลูปัส, อาการบาดเจ็บที่มือ, การสั่นไหวเป็นเวลาต่อเนื่อวยาวนาน, การสูบบุหรี่, ปัญหาเกี่ยวกับไทรอยด์ และยาบางชนิด เช่น ยาเม็ดคุมกำเนิด โดยทั่วไปการวินิจฉัยจะดำเนินไปตามอาการ
การรักษาขั้นต้นคือการป้องกันไม่ให้ตรงที่เกิดอาการถูกความหนาวเย็น ส่วนการควบคุมอื่น ๆ อาจมีการสั่งห้ามใช้นิโคตินหรือตัวกระตุ้นอื่น ๆ บางกรณีที่อาการไม่ดีขึ้นอาจให้ยากลุ่มยับยั้งแคลเซียมชานเนิล และ อิโลปรอสต์ ในกรณีที่ร้ายแรงมากบางกรณีอาจพบการเจ็บปวดของผิวหนัง หรือ การตายเน่าของเนื้อเยื่อ ซึ่งพบได้ยากมาก
มีผู้ป่วยด้วยอาการนี้ราว 4% ของประชากร เวลาเกิดโรคอยู่ตั้งแต่ 15 ถึง 30 ปี และพบมากกว่าในผู้หญิง ส่วนเรย์โนแบบทุติยภูมิมีกพบในผู้สูงอายุมากกว่า ทั้งสองแบบของเรย์โนพบได้ทั่วไปในพื้นที่ที่มีภูมิอากาศที่หนาวเย็น
ผลงานเพลงของไอซ์วัน

ผลงานเพลงของเกิร์ลกรุปเกาหลีใต้–ญี่ปุ่นไอซ์วัน ประกอบด้วย 2 สตูดิโออัลบั้ม 4 อีพี และ 7 ซิงเกิล ในเดือนพฤษภาคม 2021 ไอซ์วันมียอดขายรวมกว่า 2.79 ล้านอัลบั้ม
การเปิดตัวครั้งแรกของไอซ์วัน คือ อีพีคัลเลอร์ไรซ์ (Color*Iz) วางจำหน่ายเมื่อวันที่ 29 ตุลาคม 2018 ซึ่งเป็นการเปิดตัวของเกาหลี ตามมาด้วยซิงเกิลเปิดตัวของญี่ปุ่น "ซูกิโตะอิวาเซไต" (Suki to Iwasetai) ซึ่งวางจำหน่ายเมื่อวันที่ 6 กุมภาพันธ์ 2019 โดยอีเอ็มไอเรคคอร์ดสของยูเอ็มจี ต่อมากลุ่มได้รับการรับรองระดับแพลตตินัมเป็นครั้งแรก
หมายเหตุ.
<templatestyles src="Reflist/styles.css" />
การวิเคราะห์ความจำนงในการรักษา

ในทางการแพทย์ การวิเคราะห์ความจำนงในการรักษา (ITT) มีเป้าหมายเพื่อกำจัดตัวแปรที่ชี้นำผิด ๆ (misleading artifacts) ซึ่งอาจเกิดขึ้นได้ในงานวิจัยศึกษาการแทรกแซง ITT มีลักษณะเรียบง่ายกว่ารูปแบบอื่น ๆ ของการออกแบบงานวิจัยและวิเคราะห์ผลเนื่องจากไม่ต้องใช้การสังเกตสถานะคอมไพลแอนซ์ ถึงแม้การวิเคราะห์ ITT จะปรากฏใช้ในการทดลองทางคลินิกอย่างแพร่หลาย แต่ก็สามารถถูกบรรยายหรือตีความผิด ๆ และรวมถึงมีปัญหาในการนำไปประยุกต์ใช้จริงอยู่เช่นกัน นอกจากนี้ ยังไม่มีข้อตกลงร่วมต่อวิธีการทำวิเคราะห์ ITT ในกรณีที่ปรากฏการขาดหายของข้อมูลผลวิจัย
เกาะคาเฟอคลูเปิน

เกาะคาเฟอคลูเปิน  เป็นเกาะที่อยู่นอกชายฝั่งทางตอนเหนือของเกาะกรีนแลนด์ เป็นเกาะถาวรที่อยู่เหนือสุดของโลก
การค้นพบ.
รอเบิร์ต พีรี นักสำรวจชาวอเมริกัน พบเห็นเกาะนี้เป็นครั้งแรกใน ค.ศ. 1900 แต่ไม่มีใครเคยขึ้นไปบนเกาะเลยจนกระทั่ง ค.ศ. 1921 เลาเกอ ค็อก ได้มาเยือนเกาะเป็นครั้งแรกและตั้งชื่อให้เกาะ
ใน ค.ศ. 1969 กลุ่มสำรวจชาวแคนาดาได้คำนวณว่าด้านเหนือสุดของเกาะไกลกว่าแหลมมอริสเจซุปซึ่งเป็นแหลมเหนือสุดของเกาะกรีนแลนด์ถึง 750 เมตร ทำให้พวกเขานำสถิตินี้มาอ้างว่าเกาะนี้เป็นแผ่นดินเหนือสุดและใกล้ขั้วโลกเหนือมากที่สุด
ภายหลังมีการพบสันดอนกรวดที่อยู่เหนือกว่าเกาะนี้ เช่น โอดัก, 83-42 และ ATOW1996 ถึงแม้ว่าจะอยู่เหนือกว่าแต่ก็มีข้อถกเถียงว่าสันดอนกรวดเหล่านี้ควรนับรวมในสถิติหรือไม่ เพราะบางครั้งมันก็จมหายไป
ภูมิศาสตร์.
เกาะคาเฟอคลูเปินห่างจากขั้วโลกเหนือราว 713.5 กิโลเมตร ห่างจากแหลมเจมส์ฮิลล์ไปทาวตะวันตกราว 10 กิโลเมตร ห่างจากแหลมมอริสเจซุปไปทางตะวันออกราว 37 กิโลเมตร ลักษณะของเกาะคือมีความยาวที่ 0.7 กิโลเมตร จุดที่กว้างที่สุดกว้าง 300 เมตร จุดที่สูงที่สุดบนเกาะสูงกว่าระดับน้ำทะเล 30 เมตร
พืชพรรณ.
แม้จะมีสภาพอากาศที่รุนแรงและไม่เอื้ออำนวย แต่บนเกาะก็มีพืชพรรณเช่นกัน โดยพืชส่วนใหญ่บนเกาะจะเป็นพวกมอสส์, ลิเวอร์เวิร์ต, ไลเคน นอกจากนี้ยังมีพืชดอกอย่าง "Papaver radicatum" (ดอกป็อปปีขั้วโลก) และ "Saxifraga oppositifolia" ด้วย
เรียกข้าว่าสึชิมะ

เรียกข้าว่าสึชิมะ (; โรมาจิ: "Ore, Tsushima") เป็นซีรีส์มังงะญี่ปุ่น เขียนเรื่องและวาดภาพโดยโอปูโนเคียวได เผยแพร่ออนไลน์ผ่านบัญชีทวิตเตอร์ของมังงะตั้งแต่เดือนกรกฎาคม พ.ศ. 2560 และได้รับการรวบรวมตีพิมพ์เป็นหนังสือการ์ตูนรวมเล่ม ("ทังโกบง") โดยสำนักพิมพ์โชงากูกังถึงเล่มที่ 3 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Fanworks และ Space Neko Company เริ่มออกอากาศตั้งแต่วันที่ 3 กรกฎาคม พ.ศ. 2564ถึง 18 กันยายน พ.ศ. 2564 ทางผังรายการ Super Animeism และยังมีซีรีส์ออริจินัลเน็ตแอนิเมชัน (โอเอ็นเอ)สร้างโดยสตูดิโอ AQUA ARIS เริ่มเผยแพร่ในวันที่ 5 กรกฎาคม พ.ศ. 2564
ให้เสียงโดย: อากิโอะ โอตสึกะ
ให้เสียงโดย: มายูมิ ทานากะ
ให้เสียงโดย: มามิ โคยามะ
ให้เสียงโดย: โนบูฮิโกะ โอกาโมโตะ
ให้เสียงโดย: ทากาชิ มัตสึยามะ
รูปแบต่าง ๆ.
มังงะ.
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 24 เมษายน พ.ศ. 2561</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 27 พฤษภาคม พ.ศ. 2562</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 22 ตุลาคม พ.ศ. 2563</td><td></td></tr>
</table>
อนิเมะ.
สำนักพิมพ์โชงากูกังได้ประกาศการดัดแปลง"เรียกข้าว่าสึชิมะ"เป็นซีรีส์อนิเมะโทรทัศน์ เมื่อวันที่ 22 กุมภาพันธ์ พ.ศ. 2564 ซีรีส์อนิเมะผลิตร่วมโดยสตูดิโอ Fanworks และ Space Neko Company กำกับโดยจุน อาโอกิ มีกำหนดออกอากาศในวันที่ 3 กรกฎาคม พ.ศ. 2564 ทางผังรายการ Super Animeism ของช่อง MBS, TBS และ BS-TBS. มิวส์ คอมมิวนิเคชันได้ลิขสิทธิ์เผยแพร่ในภูมิภาคเอเชียตะวันออกเฉียงใต้และเอเชียใต้
ออริจินัลเน็ตแอนิเมชัน (โอเอ็นเอ) เริ่มเผยแพร่ทั่วโลกในวันที่ 5 กรกฎาคม พ.ศ. 2564 ทางช่องยูทูบ Asmik Ace ซีรีส์โอเอ็นเอสร้างโดยสตูดิโออ AQUA ARIS กำกับโดยโยชิโมโตะ มิวส์ คอมมิวนิเคชันได้ลิขสิทธิ์เผยแพร่ในภูมิภาคเอเชียตะวันออกเฉียงใต้และเอเชียใต้ของซีรีส์โอเอ็นเอเช่นกัน และเผยแพร่ผ่านช่องยูทูบของตน
วัดหนองปลาไหล (จังหวัดนครปฐม)

วัดหนองปลาไหล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งกระพังโหม อำเภอกำแพงแสน จังหวัดนครปฐม มีเนื้อที่ 51 ไร่ 3 งาน 10 วา
วัดหนองปลาไหลประกาศตั้งวัดเมื่อวันที่ 2 กุมภาพันธ์ พ.ศ. 2475 ได้รับพระราชทานวิสุงคามสีมาเมื่อวันที่ 14 มกราคม พ.ศ. 2488 ก่อตั้งโดยพระอาจารย์บุญ โดยใช้หมู่บ้านตั้งเป็นชื่อวัด ร่วมสร้างกับชาวบ้านที่อยู่ใกล้เคียง ได้แก่ นายสุ่น แร่กรูด, นายหยุ่น พลเดช, นายเอ สนจุ้ย, นายช้อน ศิริจำปา, นายมุ ศรีนวล, นายปุย แก่นแก้ว, นายหล้า ผากุมมา เป็นต้น ในการสร้างวัดครั้งแรกนั้นมุงด้วยแฝก ในอดีตชาวบ้านหนองปลาไหล เวลาทำบุญต้องมาทำบุญที่วัดลำเหย ระยะห่างประมาณ 5 กิโลเมตร ซึ่งอยู่ไกลสำหรับชาวบ้าน จึงได้นิมนต์พระอาจารย์บุญ ผากุมมา ซึ่งมีพื้นเพเป็นชาวหนองปลาไหล มาจำพรรษาที่วัดหนองปลาไหล แล้วได้รับบริจาคที่ดินจากนางพิม ผากุมมา ในปี พ.ศ. 2451 มีเนื้อที่ 52 ไร่เศษ 
รอบที่ดินเป็นคลองลำรางมีปลาไหลตามน้ำมาก ชาวบ้านเรียกว่า "หนองปลาไหล" ต่อมาเมื่อสร้างวัดจึงใช้ชื่อนี้ ต่อมาเมื่อ พ.ศ. 2553 คุณโยมใบบุญ แซ่ตั้ง ได้ถวายที่ดินเพิ่มอีก 5 ไร่ ทางวัดได้จัดการโดยให้ปลูกป่าต้นยางพาราจัดสวนสาธารณประโยชน์ เมื่อ พ.ศ. 2471 เนื่องจากในการสร้างวัดครั้งแรกได้มุงแฝก วัดจึงเกิดเพลิงไหม้ และเกิดเพลิงไหม้อีกครั้งเมื่อ พ.ศ. 2489
วัดสว่างอารมณ์ (อำเภอนครชัยศรี)

วัดสว่างอารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนแก้ว อำเภอนครชัยศรี จังหวัดนครปฐม
ในอดีตวัดสว่างอารมณ์เป็นวัดร้าง จนต่อมาหลวงพ่อเพี้ยน ที่ขณะนั้นเป็นสามเณรอยู่ที่วัดตุ๊กตา ได้ออกธุดงค์แสวงหาความรู้ ไปตามสถานที่ต่าง ๆ ศึกษาเล่าเรียนวิชาจากเจ้าอาวาส ชื่อดังหลายรูป และกลับไปบวชเป็นพระที่วัดตุ๊กตาอีกครั้ง หลวงพ่อเพี้ยนขณะดำรงตำแหน่งเจ้าคณะตำบลขุนแก้ว เห็นว่าวัดร้างแห่งนี้น่าจะมีพระสงฆ์เข้าไปอยู่ถาวร จึงมอบหมายให้ หลวงพ่อแป๊ะ ไปรักษาการเจ้าอาวาสวัด และเริ่มบูรณะให้เป็นวัด หลวงพ่อแป๊ะถือจอบถือเสียมขุดดินทำถนนเข้าวัดด้วยตนเอง ชาวบ้านเห็นจึงพากันมาช่วยกัน ในช่วงแรกยังไม่มีถาวรวัตถุอะไร มีเพียงกุฏิเก่า ๆ ก่อด้วยอิฐ จากนั้นได้บูรณะสร้างศาลา สร้างโบสถ์ จากนั้นหลวงพ่อแป๊ะได้พัฒนามาอย่างต่อเนื่อง
เดิมวัดมีเนื้อที่ 4 ไร่ 3 งาน 20 วา มีผู้ศรัทธาซื้อที่ดินถวายวัด 10 ไร่ 3 งาน 79 วา ผู้ศรัทธาได้สร้างกุฏิถวาย 3 หลัง ต่อมาเมื่อ พ.ศ. 2508 มีผู้ศรัทธาซื้อที่ดินถวายอีก 9 ไร่ 80 วา ในปี พ.ศ. 2510 คณะผู้ศรัทธาถวายกุฏิอีก 1 หลัง ขณะนี้มีกุฏิ 7 หลัง ส่วนที่ดินวัดรวมในปัจจุบันมีพื้นที่ 30 ไร่เศษ
ปัจจุบันมี พระครูยติธรรมานุยุต (สมทรง ธมฺมทินฺโน) หรือหลวงพ่อแป๊ะ เป็นเจ้าอาวาส เป็นพระที่ปฏิบัติดีปฏิบัติชอบ ได้รับการยกย่องว่าเป็นพระเกจิอาจารย์ในระดับแนวหน้า ท่านให้การช่วยเหลือชุมชนและสังคมด้านต่าง ๆ ทำให้มีลูกศิษย์ให้ความศรัทธาทั่วประเทศ เช่น มอบทุนการศึกษา ให้แก่บุตรธิดาในโรงเรียนต่าง ๆ และสงเคราะห์การกุศลต่างๆ เช่น มูลนิธิ โรงเรียน โรงพยาบาล วัดวาอารามต่าง ๆ ด้านวัตถุมงคลที่หลวงพ่อแป๊ะสร้าง ได้รับความนิยมจากนักสะสมอย่างมาก
กลัยโอบลาสโตมา

กลัยโอบลาสโตมา  หรือ กลัยโอบลาสโตมา มัลติฟอร์เม  เป็นมะเร็งของสมองชนิดหนึ่งที่ถือได้ว่าเป็นมะเร็งชนิดที่ร้ายแรงที่สุดที่เกิดในสมอง อาการแรกเริ่มมักเป็นอาการแบบไม่จำเพาะ เช่น ปวดศีรษะ บุคลิกเปลี่ยนแปลง คลื่นไส้ หรืออาการคล้ายคลึงกับโรคหลอดเลือดสมอง ผู้ป่วยมักมีอาการทรุดลงอย่างรวดเร็ว อาจถึงระดับที่ไม่รู้สึกตัวได้
สาเหตุของโรคยังไม่เป็นที่ทราบแน่ชัด มีปัจจัยเสี่ยงที่ได้รับการยืนยันอยู่จำนวนหนึ่ง เช่น โรคทางพันธุกรรมอย่างโรคท้าวแสนปม กลุ่มอาการลี-ฟรอเมอนี และการเคยได้รับการรักษาด้วยการฉายแสง แต่ผู้ป่วยที่สัมพันธ์กับปัจจัยเสี่ยงเหล่านี้ก็ยังเป็นเพียงส่วนน้อย โรคนี้พบเป็นร้อยละ 15 ของเนื้องอกในสมองทั้งหมด อาจตั้งต้นจากเซลล์สมองปกติ หรือเปลี่ยนแปลงมาจากแอสโตรซัยโตมาเกรดต่ำก็ได้ การวินิจฉัยโดยส่วนใหญ่ทำได้โดยการรวบรวมข้อมูลจากการทำซีทีสแกน เอ็มอาร์ไอ และการตัดชิ้นเนื้อตรวจ
โรคนี้ยังไม่พบวิธีป้องกัน การรักษาส่วนใหญ่ทำได้โดยใช้ยาเคมีบำบัดและการฉายรังสีเพื่อลดขนาดก้อนแล้วจึงผ่าตัด โดยมักใช้ทีโมโซโลไมด์เป็นยาตัวหนึ่งในชุดยาเคมีบำบัด อาจสามารถลดขนาดของก้อนและลดอาการบวมของเนื้อสมองรอบก้อนได้ด้วยยาสเตียรอยด์ขนาดสูง การผ่าตัดเอาเนื้องอกและเนื้อเยื่อบริเวณรอบๆ ออกเป็นวงกว้างจะสัมพันธ์กับการมีรอดชีวิตที่ยาวนานขึ้น
แม้จะได้รับการรักษาอย่างเต็มที่ที่สุดแล้วมะเร็งชนิดนี้ก็มักจะกลับมาเป็นได้อีก ระยะเวลารอดชีวิตหลังวินิจฉัยโดยส่วนใหญ่จะอยู่ที่ประมาณ 12-15 เดือน โดยมีผู้ป่วยเพียงส่วนน้อย (น้อยกว่า 3-7%) ที่มีชีวิตอยู่ได้นานกว่า 5 ปี หากไม่ได้รับการรักษาผู้ป่วยมักจะมีชีวิตอยู่ได้ประมาณ 3 เดือน ถือเป็นมะเร็งที่พบในเนื้อสมองได้บ่อยที่สุด และเป็นเนื้องอกสมองที่พบได้บ่อยเป็นอันดับสองรองลงมาจากเนื้องอกของเยื่อหุ้มสมองหรือเมนินจิโอมา ในแต่ละปีจะพบผู้ป่วยโรคนี้ด้วยสัดส่วน 3 ใน 100,000 คน ส่วนใหญ่มักพบที่อายุ 64 ปีขึ้นไป และพบในเพศชายบ่อยกว่าเพศหญิง ปัจจุบันกำลังมีการศึกษาวิจัยว่าจะสามารถใช้การบำบัดด้วยวิทยาภูมิคุ้มกันในการรักษาโรคนี้ได้หรือไม่
การรักษา.
การรักษาด้วยการฉายรังสี.
หลังจากการผ่าตัดแล้วผู้ป่วยส่วนใหญ่จะได้รับการรักษาด้วยวิธีฉายรังสีร่วมไปกับการให้ยา temozolomide
วัดเทพสรธรรมาราม

วัดเทพสรธรรมาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านใหม่ อำเภอเมืองปทุมธานี จังหวัดปทุมธานี มีพระวัชรญาณมุนี (พระอาจารย์เทียนชัย ชัยทีโป) เป็นเจ้าอาวาส 
วัดเทพสรธรรมาราม เดิมเป็น สถานปฏิบัติธรรมบายตึ๊กเจีย ตั้งวัดเมื่อวันที่ 10 มกราคม พ.ศ. 2555 ได้รับพระราชทานวิสุงคามสีมาเมื่อวันที่ 25 กุมภาพันธ์ พ.ศ. 2563 คำว่า "บายตึ๊กเจีย" เป็นภาษาเขมร เป็นคำที่หลวงปู่สรวงมักกล่าวให้พรเสมอ ๆ คำว่าบายเป็นภาษาเขมร แปลว่าข้าว ตึ๊ก แปลว่าน้ำ และเจียแปลว่าดี รวมแล้วคำว่าบายตึ๊กเจีย แปลว่าข้าวน้ำดี 
วัดเทพสรธรรมารามประดิษฐานพระพุทธปฏิมา พระสีวลี พระอุปคุต พระเศรษฐีนวโกฎิ องค์พ่อจตุคามรามเทพ พระพรหม พระโพธิสัตว์กวนอิม หลวงปู่ทวด สมเด็จพระพุฒาจารย์ (โต พฺรหฺมรํสี) ฤๅษีตาไฟ รูปเหมือนของหลวงปู่สรวงองค์ใหญ่
วัดตลาดใต้

วัดตลาดใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขะแยง อำเภอเมืองปทุมธานี จังหวัดปทุมธานี มีเนื้อที่ 10 ไร่ 1 งาน 44 ตารางวา
วัดตลาดใต้สร้างวัดเมื่อ พ.ศ. 2355 โดยชาวบ้านที่อยู่ละแวกนั้นเป็นผู้สร้าง ได้นามวัดว่า "วัดตลาดใต้" เพราะมีอีกวัดหนึ่งอยู่ทางเหนือเรียกว่า วัดตลาดเหนือ บริเวณแถบนี้ชาวบ้านได้นำของป่ามาซื้อขายกันบริเวณตลาดน้ำ เมื่อมีการสร้างวัดจึงเรียกว่า "วัดตลาดใต้" ตามท้องที่วัด ได้รับพระราชทานวิสุงคามสีมาเมื่อ พ.ศ. 2425 เขตวิสุงคามสีมากว้าง 12.50 เมตร ยาว 19.50 เมตร ได้ผูกพัทธสีมาเมื่อ พ.ศ. 2426
อาคารเสนาสนะที่สำคัญ ได้แก่ อุโบสถกว้าง 6.50 เมตร ยาว 15.50 เมตร สร้างเมื่อ พ.ศ. 2430 ศาลาการเปรียญกว้าง 14.50 เมตร ยาว 27 เมตร สร้างเมื่อ พ.ศ. 2541 หอสวดมนต์กว้าง 9.50 ยาว 10.40 เมตร กุฏิสงฆ์จำนวน 8 หลัง เป็นอาคารไม้ และอาคารครึ่งตึกครึ่งไม้ ศาลาบำเพ็ญกุศลจำนวน 1 หลัง สร้างด้วยไม้ ฌาปนสถาน 1 หลัง และหอระฆัง 1 หลัง ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย ขนาดหน้าตักกว้าง 49 นิ้ว สูง 49 นิ้ว และพระประธานประจำศาลาการเปรียญ ปางมารวิชัย ขนาดหน้าตักกว้าง 39 นิ้ว สูง 57 นิ้ว
กรมพลร่มทหารราบนาวีที่ 1

กรมพลร่มทหารราบนาวีที่ 1  เป็นหน่วยรบพิเศษแห่งกองทัพบกฝรั่งเศส ภายใต้การขึ้นตรงต่อหน่วยบัญชาการกำลังรบพิเศษกองทัพบกฝรั่งเศส
เป็นหน่วยรบพิเศษฝรั่งเศสที่รับการสืบทอดธรรมเนียมจากพลร่มหน่วยปฏิบัติการพิเศษทางอากาศ แห่งฝรั่งเศสเสรีกับอินโดจีนของฝรั่งเศส และเป็นกรมทหารเดียวในประเทศฝรั่งเศสที่ใช้คำขวัญประจำหน่วยว่า "Qui ose gagne" มีความหมายว่า ผู้กล้าคือผู้ชนะ เช่นเดียวกับหน่วยหน่วยปฏิบัติการพิเศษทางอากาศ ของสหราชอาณาจักร
วัดโคกเดื่อ

วัดโคกเดื่อ เป็นวัดราษฎร์สังกัดคณะสงฆ์ฝ่ายมหานิกาย สร้างเมื่อประมาณ พ.ศ. 2335 ในรัชสมัยรัชกาลที่ 1 โดยเมื่อสมัยก่อนชาวบ้านเรียกว่า วัดพังม่วง แต่เปลี่ยนชื่อตามสภาพของหมู่บ้านจึงเปลี่ยนเป็นชื่อ วัดโคกเดื่อ ซึ่งในอดีตสมัยนั้นมีพระเกจิประจำจังหวัดนครสวรรค์ พระครูนิวาสธรรมขันธ์ (เดิม พุทธสโร) เทพเจ้าแห่งเมืองสี่แคว ได้จาริกมาสร้างและบูรณะเสนาสนะภายในวัดโคกเดื่อแห่งนี้ ปัจจุบันที่พบเห็นคือ อุโบสถและศาลาการเปรียญ
ประวัติ.
วัดโคกเดื่อ ตั้งอยู่เลขที่ 1 บ้านโคกเดื่อ หมู่ที่ 5 ตำบลโคกเดื่อ อำเภอไพศาลี จังหวัดนครสวรรค์ สร้างขึ้นเมื่อ พ.ศ. 2335 ในรัชสมัยของ พระบาทสมเด็จพระพุทธยอดฟ้าจุฬาโลกมหาราช (รัชกาลที่ 1) เดิมมีนามว่า วัดโพธิ์ทองธรรมชาติ ภายหลังได้เปลี่ยนชื่อวัดเป็น วัดพังม่วง เมื่อทางอำเภอได้ตั้งเป็นบ้านโคกเดื่อ จึงเปลี่ยนนามวัดใหม่ตามสภาพของหมู่บ้านจึงเปลี่ยนเป็นชื่อว่า วัดโคกเดื่อ จนถึงปัจจุบันมีพระภิกษุอยู่จำพรรษาตลอดทุกปี ได้รับพระราชทานวิสุงคามสีมาเมื่อ พ.ศ. 2466 เขตวิสุงคามสีมากว้าง 80 เมตร ยาว 130 เมตร การศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2500 นอกจากนี้มีโรงเรียนเอกชนการกุศลในพระพุทธศาสนา (วัดโคกเดื่อวิทยา) เปิดสอนเมื่อ พ.ศ. 2542 การบริหารและการปกครอง มีเจ้าอาวาสรูปปัจจุบัน คือ พระครูนิเทศปริยัติโสภณ (กมล กิติญาโณ)
ลำดับเจ้าอาวาส.
เท่าที่ทราบมี 5 รูป ดังนี้
มาริโอ + แรบบิดส์ คิงดอมแบตเทิล

มาริโอ + แรบบิดส์ คิงดอมแบตเทิล  เป็นวิดีโอเกมแนวกลยุทธ์สวมบทบาทผลัดกันเดินข้ามฝั่ง พัฒนาโดยยูบิซอฟต์ มิลาน และจัดจำหน่ายโดยยูบิซอฟต์ สำหรับเครื่องนินเท็นโด สวิตช์ ตัวเกมเป็นเกมครอสโอเวอร์ระหว่างแฟรนไชส์ "มาริโอ" ของนินเท็นโด และ "เรฟวิงแรบบิดส์" ของยูบิซอฟต์ ตัวเกมมีทั้งรูปแบบการเล่นแบบเล่นคนเดี่ยวและแบบร่วมมือกัน เนื้อเรื่องของเกมผู้เล่นจะควบคุมมาริโอ เพื่อนของเขา และกลุ่มแรบบิดส์ที่แต่งตัวเป็นพวกเขา เพื่อรับมือกับผลพวงของการบุกรุกอย่างกะทันหันโดยกลุ่มแรบบิดส์ซึ่งบังเอิญใช้สิ่งประดิษฐ์อันทรงพลังที่นำความโกลาหลมาสู่อาณาจักรเห็ด
ตัวเกมพัฒนาโดยแผนกสตูดิโออิตาลีของยูบิซอฟต์ในมิลาน การพัฒนาเกิดขึ้นในปี 2014 โดย Davide Soliani ครีเอทีฟไดเร็กเตอร์ชาวอิตาลีของสตูดิโอ ซึ่งนำเสนอต้นแบบให้กับชิเงรุ มิยาโมโตะผู้สร้างมาริโอ ตัวเกมวางจำหน่ายในยุโรปและอเมริกาเหนือในเดือนสิงหาคม 2017 ในขณะที่นินเท็นโดเป็นผู้จัดจำหนายเกมในประเทศแถบเอเชียตะวันออกในเดือนมกราคม 2018 ตัวเกมได้รับการตอบรับเป็นอย่างดีจากนักวิจารณ์ ซึ่งยกย่องรูปแบบการเล่น ความลึก และกราฟิก ภายในเดือนกันยายน 2018 ตัวเกมมียอดขายมากกว่าสองล้านชุด
สโมสรฟุตบอลหญิงเลสเตอร์ซิตี

สโมสรฟุตบอลหญิงเลสเตอร์ซิตี  เป็นสโมสรฟุตบอลจากQuorn เขตปริมณฑลเลสเตอร์เชอร์ ประเทศอังกฤษ ปัจจุบันแข่งขันอยู่ในวีเมนส์ซูเปอร์ลีก ซึ่งเป็นลีกระดับที่ 1 ของฟุตบอลหญิงประเทศอังกฤษ
พระครูนิมิตรพุทธิสาร (โอน ฐิตปัญโญ)

ประวัติ.
หลวงพ่อโอน ท่านเกิดเมื่อ วันอังคาร ขึ้น 2 ค่ำ เดือน 3 ปีมะแม ตรงกับวันที่ 15 มกราคม พ.ศ. 2450 ที่บ้านโคกเดื่อ อำเภอไพศาลี จังหวัดนครสวรรค์ โยมบิดา ชื่อ นายจันทร์ โยมมารดา ชื่อ นางจัด เป็นชาวนามาแต่บรรพบุรุษ หลวงพ่อโอน ท่านได้มีโอกาสเข้าอุปสมบทเป็นพระภิกษุในพระพุทธศาสนาเมื่อปี 2471 ที่วัดโคกเดื่อ อันเป็นวัดบ้านเกิดของท่านเอง โดยมี พระครูนิวาสธรรมขันธ์ (เดิม พุทฺธสโร) เป็นพระอุปัชฌาย์ พระใบฏีกาโหมด วัดโคกเดื่อ เป็นพระกรรมวาจาจารย์ และ พระอธิการล่าง วัดโคกมะขวิด เป็นพระอนุสาวนาจารย์ ในสมัยยังหนุ่มนั้น หลวงพ่อโอน ท่านมักชอบผจญภัยไปในที่ต่าง ๆ เพราะชีวิตของท่านชอบเดินทาง และชอบที่จะไปศึกษาวิชาอาคมจากอาจารย์ต่าง ๆ ทั้งที่ฆราวาส และบรรพชิต หลวงพ่อโอน ท่านเป็นพระอาจารย์ที่ชอบในการเล่าเรียน และค้นคว้าตามตำราต่าง ๆ ที่มีอยู่ในตู้หนังสือภายในวัด ซึ่งถ้าหากอ่านติดขัดไม่เข้าใจสิ่งใด ท่านก็จะเรียนถามกับพระอุปัชาฌย์ของท่าน คือ หลวงพ่อเดิม ทุกครั้งไป หลวงพ่อเดิม ได้เห็นแววความตั้งใจจริง และสนใจในวิชาอาคมต่าง ๆ ของหลวงพ่อโอน ท่านจึงมีเมตตาให้ หลวงพ่อโอน ได้เรียนวิชาต่าง ๆ กับท่านอย่างใกล้ชิด การเรียนวิชาอาคม และการปฏิบัติธรรมของ หลวงพ่อโอน ได้กระทำพร้อม ๆ กัน คือท่านจะเน้นถึงการปฏิบัติมากกว่าอย่างอื่น เพราะการปฏิบัติกรรมฐานนั้นเป็นสิ่งที่สำคัญมาก ซึ่งถ้าหากกระทำไปจนสมาธิแน่วแน่แล้วจะเล่าเรียนอะไรก็ได้ผลทั้งนั้น กล่าวกันว่า หลวงพ่อโอน ท่านมีใจใฝ่ในการทำสมาธิอย่างมั่นคงจนกระทั่งเพื่อน ๆ สหธรรมมิกด้วยกัน ต้องยอมแพ้ เนื่องจากท่านเป็นนักปฏิบัติจริง ๆ ซึ่งจะเห็นได้จากวิชาอาคมของท่านนั้น เป็นที่ยอมรับของศิษย์ และประชาชนโดยทั่วไปอย่างกว้างขวาง แม้แต่ หลวงพ่อเดิม ผู้เป็นอาจารย์ยังออกปากชมเชยถึงความตั้งใจในการเรียนว่าเป็นผู้ขยันเกิน กว่าคนอื่น ๆ ที่เคยพบมา วิชาอาคมขลังนอกจาก หลวงพ่อโอน ท่านจะมีความตั้งใจศึกษาคันถธุระ ซึ่งหมายถึงการศึกษาเล่าเรียนปริยัติ และวิปัสสนาธุระ อันหมายถึงธุระในการปฏับัติสมถะ และวิปัสสนาแล้ว หลวงพ่อโอน ท่านยังสนใจศึกษาในด้านวิชาพุทธาคมอีกด้วย หลวงพ่อโอน ท่านได้รับการถ่ายทอดวิชาอาคมจาก หลวงพ่อเดิม ผู้เป็นอาจารย์จนมีความชำนาญคล่องแคล่ว เป็นที่ไว้วางใจดีแล้ว หลวงพ่อเดิม ก็มักจะมอบหมายให้ท่านได้รับทำหน้าที่ในด้านนี้แทนอยู่เสมอๆ ซึ่งในเวลาต่อมา หลวงพ่อเดิม ท่านเห็นว่า หลวงพ่อโอน ท่านมีความสามารถดีแล้ว ท่านจึงมอบหมายให้ หลวงพ่อโอน เป็นผู้กระทำการแทนท่านทุกอย่าง หลวงพ่อโอน ท่านได้มรณภาพลงเมื่อวันที่ 24 มีนาคม พ.ศ. 2532 สิริอายุได้ 82 ปี
สโมสรฟุตบอลหญิงลิเวอร์พูล

สโมสรฟุตบอลหญิงลิเวอร์พูล  เป็นสโมสรฟุตบอลจากประเทศอังกฤษ ปัจจุบันแข่งขันอยู่ในวีเมนส์ซูเปอร์ลีก ซึ่งเป็นลีกระดับที่ 2 ของฟุตบอลหญิงประเทศอังกฤษ
ดัชเชสมารี-คาโรลีเนอในบาวาเรีย

ดัชเชสมารี-คาโรลีเนอ (ประสูติ 23 มิถุนายน ค.ศ. 1969) เป็นพระธิดาพระองค์รองใน เจ้าชายแม็ก ดยุกในบาวาเรีย และ เคาน์เตสเอลีซาเบ็ท ดักลาส เป็นพระขนิษฐาพระองค์รองใน เจ้าหญิงโซฟี เจ้าหญิงรัชทายาทแห่งลีชเทินชไตน์ พระภาติยะ (หลานลุง) ใน เจ้าชายฟรันทซ์ ดยุกแห่งบาวาเรียพระองค์ปัจจุบัน
ชีวิตส่วนพระองค์.
พระองค์ทรงเสกสมรสกับ ดยุกฟิลลิพแห่งเวือร์ทเทิมแบร์ค พระโอรสใน คาร์ล ดยุกแห่งเวือร์ทเทิมแบร์ค และ ไดแอนน์ ดัชเชสแห่งเวือร์ทเทิมแบร์ค เมื่อวันที่ 27 กรกฎาคม ค.ศ. 1991 รับพระราชทานพระยศ ดัชเชสฟิลลิพแห่งเวือร์ทเทิมแบร์ค มีพระบุตรดังนี้
ChAdOx1

ChAdOx1 คือไวรัสอะดีโนซึ่งใช้เป็นพาหะของวัคซีน ที่พัฒนาโดยสถาบันเจนเนอร์ มหาวิทยาลัยออกซ์ฟอร์ด ไวรัสเวกเตอร์นี้เป็นไวรัสอะดีโนในลิงชิมแปนซีที่ถูกดัดแปลงเพื่อหลีกเลี่ยงการจำลองแบบ
ไวรัสอะดีโนเป็นพาหะ (เวคเตอร์) ที่มีประสิทธิผลในการเหนี่ยวนำและกระตุ้นภูมิคุ้มกันของเซลล์ต่อแอนติเจนสายผสมที่เข้ารหัส อย่างไรก็ตามความชุกของตัวอย่างที่มีปริมาณแอนติบอดีลบล้างฤทธิ์ต่อเซโรไทป์ของไวรัสอะดีโนของมนุษย์ทำให้การใช้งานจำกัด แต่ไวรัสอะดีโนซิเมียนไม่มีข้อเสียในกรณีนี้ ดังนั้นผู้วิจัยจึงได้ทดสอบวัคซีนใหม่โดยใช้ไวรัสอะดีโน ChAdOx1 ของลิงชิมแปนซีเป็นพาหะ ตัวอย่างเช่น วัคซีนสำหรับการติดเชื้อไข้หวัดใหญ่ได้รับการออกแบบโดยใช้เวกเตอร์ที่แสดงแอนติเจนของไข้หวัดใหญ่ นิวคลีโอโปรตีน (NP) และโปรตีนเมทริกซ์ 1 (M1) เพื่อสร้างวัคซีนที่ชื่อ ChAdOx1 NP+M1
วิทยาไวรัส.
ChAdOx1 ได้มาจากซีโรไทป์ของไวรัสอะดีโนซิเมียน (ChAd) Y25 ที่ดัดแปลงโดยกระบวนการผสมสารพันธุกรรมแลมบ์ดาเรด (λ red recombination) เพื่อแลกเปลี่ยนยีน E4 orf4, orf6 และ orf6/7 กับยีนจากไวรัสอะดีโน HAdV-C5 ของมนุษย์
การทดลองทางคลินิก.
มีการแสดงให้เห็นว่าเวคเตอร์ไวรัส ChAdOx1 ในวงศ์ adenoviridae สามารถใช้ทำวัคซีนที่ป้องกันโรคทางเดินหายใจตะวันออกกลาง (MERS) ในหนูทดลอง และสามารถกระตุ้นการตอบสนองทางภูมิคุ้มกันต่อ MERS ในมนุษย์ได้
ไวรัสพาหะยังใช้ในการสร้างวัคซีนป้องกันโรคติดเชื้อไวรัสนิปาห์ซึ่งมีประสิทธิภาพในหนูแฮมสเตอร์ (แต่ยังไม่ได้รับการพิสูจน์ในมนุษย์) นอกจากนั้นยังมีการสร้างวัคซีนที่มีศักยภาพสำหรับโรคไข้ริฟต์แวลลีย์ที่มีประสิทธิภาพป้องกันในแกะ แพะ และโค (แต่ไม่ได้มีการพิสูจน์ในมนุษย์)
ไวรัสอะดีโนที่แสดงแอนติเจน 85A (ChAdOx1 85A) ถูกใช้เป็นพาหะสำหรับวัคซีนวัณโรค
ในปี พ.ศ. 2560 มีการใช้ไวรัสพาหะ ChAdOx1 ในการทดลองวัคซีนป้องกันโรคมาลาเรียในมนุษย์ นักวิจัยได้ศึกษาวัคซีนทดลองสองชนิดคือ ChAdOx1 LS2 และ MVA LS2 โดยชนิดแรกได้เข้ารหัสแอนติเจน LS2 สองชนิดสำหรับโรคมาลาเรียระยะที่อยู่ในเซลล์ตับ (LSA1 และ LSAP2) ที่หลอมรวมกับโดเมนข้ามผ่านเยื่อหุ้มเซลล์จากสายโซ่ที่ไม่แปรเปลี่ยนของปลาฉลาม และชนิดหลังใช้ไวรัสพาหะ Modified Vaccinia Ankara (MVA) ที่เข้ารหัส LS2 โดยหลอมรวมกับปลาย C-terminal ของลำดับนำของตัวกระตุ้นพลาสมิโนเจนจากเนื้อเยื่อ (tPA) การทดลองดำเนินมาถึงระยะที่ I/IIa
นอกจากนี้ยังมีการตรวจค้นหาสายพันธุ์ที่ใช้เป็นไวรัสพาหะสำหรับวัคซีนต่อต้านไวรัสซิกา (ChAdOx1 ZIKV) และต่อต้านไวรัสชิคุนกุนยา (ChAdOx1 sCHIKV)
ไวรัสเวกเตอร์ ChAdOx1 ถูกใช้เป็นฐานสำหรับพัฒนาวัคซีนต่อต้านโรคติดเชื้อไวรัสโคโรนา 2019 ตั้งแต่เริ่มมีการระบาด ซาราห์ กิลเบิร์ตเป็นผู้นำโครงการวิจัยวัคซีนนี้ร่วมกับแอนดรูว์ พอลลาร์ด และคณะ วัคซีนป้องกันโควิด-19 ซึ่งรู้จักกันในชื่อ ChAdOx1 nCoV-19 หรือ AZD1222 ใช้ประโยชน์จากไวรัสพาหะนี้ โดยกระตุ้นการตอบสนองทางภูมิคุ้มกันต่อโปรตีนหนาม (peplomer) ของไวรัสโคโรนา การศึกษาในสัตว์ทดลองเริ่มขึ้นในเดือนมีนาคม พ.ศ. 2563 และการทดลองในมนุษย์มีการคัดเลือกผู้เข้าร่วม 510 คนสำหรับการทดลองในระยะ I/II ซึ่งเริ่มในวันที่ 27 มีนาคม และผลการทดลองถูกนำเสนอในเดือนตุลาคม ต่อมาในวันที่ 30 ธันวาคม พ.ศ. 2563 วัคซีนได้รับการอนุมัติให้ใช้ ในโครงการฉีดวัคซีนโควิด-19 ของสหราชอาณาจักร
ดัชเชสเอลีซาเบ็ท มารีในบาวาเรีย

ดัชเชสเอลีซาเบ็ท มารี (ประสูติ 4 ตุลาคม ค.ศ. 1973) เป็นพระธิดาพระองค์ที่ 4 ใน เจ้าชายแม็ก ดยุกในบาวาเรีย และ เคาน์เตสเอลีซาเบ็ท ดักลาส เป็นพระขนิษฐาใน เจ้าหญิงโซฟี เจ้าหญิงรัชทายาทแห่งลีชเทินชไตน์ พระภาติยะ (หลานลุง) ใน เจ้าชายฟรันทซ์ ดยุกแห่งบาวาเรียพระองค์ปัจจุบัน
ชีวิตส่วนพระองค์.
พระองค์ทรงเสกสมรสกับสามัญชนนามว่า ดาเนียล เทอร์เบอร์เกอร์ เมื่อวันที่ 25 กันยายน ค.ศ. 2004 มีบุตร 2 คน คือ
จิก ปวน ซูฟี หลุยส์ ยูวันซ็อน

ซูฟี หลุยส์ ยูวันซ็อน (เกิดเมื่อวันที่ 6 มิถุนายน 2529) เป็นชายาในเติงกู มูฮัมมัด ฟาอิซ เปตรา พระราชโอรสในสุลต่านอิสมาอีล เปตราแห่งกลันตัน และพระอนุชาในสมเด็จพระราชาธิบดีมูฮัมมัดที่ 5 แห่งกลันตัน โดยพระสวามีนั้นเคยดำรงพระอิสริยยศ มกุฎราชกุมารแห่งกลันตัน แต่เธอดำรงยศภายหลังอภิเษกสมรสที่ จิก ปวน ซูฟี หลุยส์ ยูวันซ็อน พระชายาในมกุฎราชกุมารแห่งกลันตัน ตำแหน่ง "จิก ปวน" เป็นภาษามาเลเซีย หากเป็นภาษาไทย แปลได้ว่า ท่านหญิง หรือหากเป็นของอังกฤษ คือ เลดี
ชีวิตส่วนตัว.
ยูวันซ็อนเกิดและเติบโตที่ลินเชอปิง ประเทศสวีเดน โดยเธอสำเร็จการศึกษาด้านภาษาอังกฤษ คณะสังคมวิทยา
เธอเคยย้ายไปที่สหราชอาณาจักรเพื่อทำงานเป็นโอแพร์
อภิเษกสมรส.
ยูวันซ็อนได้เข้าพระราชพิธีอภิเษกสมรสกับมกุฎราชกุมาร เติงกู มูฮัมมัด ฟาอิซ เปตราในวันที่ 19 เมษายน พ.ศ. 2562 (พระยศในขณะนั้น) ที่ โกตาบารู รัฐกลันตัน
จิกปวนทรงประสูติพระราชโอรสองค์แรก คือ เติงกู มูฮัมมัด โยฮัน เปตรา เมื่อวันที่ 17 กรกฎาคม พ.ศ. 2566
แบทเทิลฟิลด์ 2042

แบทเทิลฟิลด์ 2042  เป็นวิดีโอเกมยิงมุมมองบุคคลที่หนึ่ง พัฒนาโดยอีเอ ไดซ์และไครทีเรียนเกมส์ และจำหน่ายโดยอิเล็กทรอนิก อาตส์ เป็นเกมลำดับที่สิบเจ็ดในซีรีส์ "แบทเทิลฟิลด์" ซึ่งไม่เหมือนกับเกม "แบทเทิลฟิลด์" ที่วางจำหน่ายล่าสุด เกม "แบทเทิลฟิลด์ 2042" จะมีเพียงโหมดผู้เล่นหลายคนและจะไม่มีแคมเปญสำหรับผู้เล่นคนเดียว ตัวเกมวางจำหน่ายในวันที่ 19 พฤศจิกายน 2021 สำหรับไมโครซอฟท์ วินโดวส์ เพลย์สเตชัน 4 เอกซ์บอกซ์วัน เพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส ตัวอย่างถูกเกมเผยแพร่บนยูทูบ ในวันที่ 9 มิถุนายน 2021 โดยมีแผนที่ใหม่หลากหลายรูปแบบในเอเชียตะวันออกและตะวันออกกลาง นอกจากนี้ยังมีคุณสมบัติรองรับการเล่นข้ามแพลตฟอร์มเป็นครั้งแรกในซีรีส์ เมื่อตัวเกมวางจำหน่าย "แบทเทิลฟิลด์ 2042" ได้รับการวิจารณ์ที่ผสมกันจากนักวิจารณ์
อาร์บีดับเบิลยู

อาร์บีดับเบิลยู  เป็นบริษัทบันเทิงของเกาหลีใต้ ก่อตั้งโดยคิม จิน-อู  และคิม โด-ฮุน  มีบริษัทในเครือหลายแห่ง ไดเแก่ คลาวด์อาร์, อาร์บีดับเบิลยูเวียดนาม, ออลไรต์มิวสิก, อาร์บีดับเบิลยูเจแปน และดับเบิลยูเอ็มเอนเตอร์เทนเมนต์
ตนุษโกฏิ

ตนุษโกฏิ (Dhanushkodi) เป็นเมืองร้างที่ตั้งอยู่บนปลายแหลมทางตะวันออกเฉียงใต้ของเกาะปามปันในรัฐทมิฬนาฑู ประเทศอินเดีย ที่ซึ่งเป็นปลายฝั่งอินเดียที่เริ่มรามเสตุ การก่อตัวของหินในทะเลที่เรียงต่อกันเป็นเส้นตื้น ๆ ไปสิ้นสุดที่ประเทศศรีลังกา เมืองถูกทำลายไประหว่างไซโคลนราเมศวรัมในปี 1964 และคงซากเป็นเมืองร้างนับจากนั้น
ขณะที่ไซโคลนพัดเข้าถล่มเมืองเมื่อวันที่ 22 ธันวาคม 1964 นั้น ส่งผลให้มีผู้เสียชีวิตที่นี่ราว 1,800 คน รวมผู้โดยสารบนรถไฟเข้าออกเมืองอีก 115 คน จนถึงปัจจุบัน ซากรถไฟขบวนนั้นยังคงถูกทิ้งไว้ที่จุดที่ถูกทำลาย หลังไซโคลน เมืองทั้งเมืองถูกทิ้งร้างและรัฐบาลรัฐมัทราสประกาศให้เมืองเป็นเมืองร้าง ไม่เหมาะสมแก่การอยู่อาศัย ในเดือนธันวาคม 2004 ราวสี่สิบปีหลังเหตุการณ์ ทะเลโดยรอบเมืองตื้นเขินลงเกือบราว บริเวณรอบชายฝั่ง ส่งผลให้เห็นซากของเมืองที่เคยจมอยู่ใต้น้ำ ไม่นานก่อนที่คลื่นสึนามิยักษ์จากเหตุแผ่นดินไหวในมหาสมุทรอินเดียจะถล่มเข้าชายฝั่ง
โกปาอาเมริกา 2021 รอบชิงชนะเลิศ

โกปาอาเมริกา 2021 รอบชิงชนะเลิศ เป็นการแข่งขันฟุตบอลเพื่อที่จะตัดสินหาผู้ชนะของการแข่งขันฟุตบอลชิงแชมป์อเมริกาใต้ โกปาอาเมริกา ครั้งที่ 47 จัดขึ้นในวันที่ 10 กรกฎาคม ค.ศ. 2021 ระหว่างทีมชาติบราซิล พบกับทีมชาติอาร์เจนตินา ณ สนามกีฬามารากานังในรีโอเดจาเนโร ประเทศบราซิล
อาร์เจนตินา ชนะการแข่งขันด้วยการชนะเจ้าภาพบราซิลด้วยคะแนน 1–0 จากการทำประตูของอังเฆล ดิ มาริอา ในนาทีที่ 22 ทำให้อาร์เจนตินาคว้าแชมป์รายการระดับสูงได้เป็นครั้งแรกในรอบ 28 ปี และเป็นครั้งแรกของนักฟุตบอลในทีมทุกคนรวมถึง ลิโอเนล เมสซิ ผู้ทำประตูและลงเล่นสูงสุดของอาร์เจนตินา
สนามแข่งขัน.
รอบชิงชนะเลิศจะจัดขึ้นที่สนามกีฬามารากานังของรีโอเดจาเนโร สนามกีฬาที่ใหญ่ที่สุดในประเทศบราซิลเป็นครั้งที่สองติดต่อกัน คาดว่าจะไม่มีแฟนฟุตบอลเข้าชม เนื่องจากการแพร่ระบาดของโควิด-19 ในทวีปอเมริกาใต้
ภูมิหลัง.
อาร์เจนตินา ลงเล่นในนัดชิงชนะเลิศโกปาอาเมริกาเป็นครั้งที่ 29 โดยชนะเลิศได้ 15 ครั้งซึ่งครั้งล่าสุดเกิดขึ้นในปี ค.ศ. 1993 ที่เอกวาดอร์ ในสี่ครั้งหลังที่อาร์เจนตินาเจ้าชิงชนะเลิศฟุตบอลระดับเมเจอร์พวกเขาพ่ายแพ้ทั้งหมดทั้งโกปาอาเมริกา 2011, ฟุตบอลโลก 2014 ซึ่งพ่ายแพ้ต่อเยอรมนี ที่มารากัง และในปี ค.ศ. 2015 และ2016 ซึ่งพวกเขาพ่ายแพ้ต่อชิลีทั้งสองครั้งติดต่อกัน
ขณะที่ บราซิล เข้าชิงชนะเลิศเป็นครั้งที่ 21 โดยชนะเลิศได้ 9 ครั้งซึ่งบราซิลเป็นแชมป์เก่าจากการแข่งขันในปี ค.ศ. 2019 หลังเอาชนะทีมชาติเปรู 1-3 
นัด.
รายละเอียด.
<section begin=รอบชิงชนะเลิศ /><section end=รอบชิงชนะเลิศ />
<section begin=รายชื่อผู้เล่น />
</includeonly><section end=รายชื่อผู้เล่น />
กฏ-กติกาการแข่งขัน
บันทึก.
<templatestyles src="Reflist/styles.css" />
วาโรชา (แฟมากูสทา)

วาโรชา (Varosha) หรือ มาราช (หรือ "Kapalı Maraş")) เป็นเขตทางใต้ของเมืองแฟมากุสตาในประเทศไซปรัสที่ถูกทิ้งร้างนับตั้งแต่ปี 1974 ก่อนหน้านั้น เมืองวาโรชาเคยเป็นพื้นที่การท่องเที่ยวสมัยใหม่ของเมือง จนกระทั่งชาวเมืองอพยพออกหลังจากการรุกรานไซปรัสโดยตุรกีในปี 1974 ที่ซึ่งแฟมากุสตาตกอยู่ใต้การปกครองของตุรกี และนับจากนั้นจนถึงปัจจุบัน เมืองยังคงถูกทิ้งร้าง อาคารสิ่งก่อสร้างถูกทิ้งให้เสื่อมโทรมไปตามกาลเวลา และบางส่วนถูกงัดแงะขโมย ถนนและเมืองบางส่วนเริ่มถูกกลืนกินด้วยพืชพรรณไม้ ทำให้เมืองนี้มีลักษณะของเมืองผี 
ในปี 2014 บีบีซีมีรายงานว่าเริ่มมีเต่าทะเลเข้าวางไข่บนชายหาดของเมือง
ประชากรของเมืองวาโรชาตามสำมะโนประชากรของประเทศไซปรัสเหนืออยู่ที่ 226 คนในปี 2011 และในปี 2017 ได้มีการเปิดพื้นที่ชายหาดให้เฉพาะชาวเติร์กเข้าเป็นพิเศษ
ในปี 2019 รัฐบาลไซปรัสเหนือประกาศว่ามีแผนการกลับมาเปิดเมืองวาโรชาใหม่อีกครั้ง โดยมีเป้าหมายว่าจะเปิดในสิ้นปี 2020 และในปี 2019 เจ้าหน้าที่รัฐได้ทำการตรวจสอบสภาพอาคารและโครงสร้างที่ถูกทิ้งร้างในเมือง และในวันที่ 8 ตุลาคม 2020 บางส่วนของเมืองได้ถูกเปิดให้ประชาชนเดินทางเข้าออกได้โดยอิสระ ซึ่งเป็นพื้นที่อดีตคลับเจ้าหน้าที่เติร์ก (Officer's Club of Turkish) และโรงแรมโกลเดนแซนดส์ (Golden Sands Hotel)
ท่าอากาศยานนานาชาตินิโคเซีย

ท่าอากาศยานนานาชาตินิโคเซีย (,) เป็นท่าอากาศยานที่ถูกทิ้งร้างตั้งอยู่ราว ทางตะวันตกของนิโคเซียเมืองหลวงของประเทศไซปรัส ในย่านลากาทาเมีย ในอดีตเคยเป็นท่าอากาศยานหลักของเกาะไซปรัส แต่การใช้งานเชิงพาณิชย์ของท่าอากาศยานถูกระงับตั้งแต่ตุรกีบุกเข้าไซปรัสในปี 1974 ปัจจุบันท่าอากาศยานใช้งานหลัก ๆ โดยกองกำลังพิทักษ์สันติภาพของสหประชาชาติในไซปรัส
ท่าอากาศยานสร้างขึ้ในทศวรรษ 1930s เพื่อเป็นสถานีของกองทัพอากาศอังกฤษในชื่อ อารืเอเอฟนิโคเซัย จนกระทั่งปี 1974 จนถึงปัจจุบัน เจ้าของของท่าอากาศยานคือกระทรวงกลาโหมของอังกฤษ ในปี 1948 สายการบินพาณิชย์ที่บินเข้าออกจากท่าอากาศยานเป็นประจำคือ มิแซร์, บีโอเอซี, สายการบินไซปรัส และ เอ็มอีเอ และมีการเปิดตัวอาคารผู้โดยสารใหม่ขึ้นแทนหลังเดิมในปี 1968 ส่วนอาคารหลังเดิมยังคงถูกใช้งานบางส่วน
ในวันที่ 20 กรกฎาคม 1974 ตุรกีบุกไซปรัส และวางระเบิดโจมตีท่าอากาศยานบางส่วน และสิ้นสุดลงด้วยการยึดท่าอากาศยานเป็นของกองกำลังสหประชาชาติ ชุมชนชาวไซปรัสเริ่มมีการพูดคุยถึงความเป็นไปได้ในการเปิดใช้งานท่าอากาศยานอีกครั้งในปี 1975 อย่างไรก็ตามแผนการดังกล่าวล้มเหลว
เที่ยวบินพาณิชย์เที่ยวบินสุดท้ายออกจากท่าอากาศยานนิโคเซีย และงจอดที่ลอนดอนในปี 1977 ภายใต้การดูแลของสหประชาชาติ ที่ซึ่งเครื่องบินสามลำของสายการบินไซปรัสซึ่งถูกจอดทิ้งไว้ตั้งแต่ปี 1974 ถูกเรียกคืนโดยทีมวิศวกรของสายการบินบริติช
ในปัจจุบัน เกาะไซปรัสมีท่าอากาศยานหลักทดแทนนิโคเซีย โดยประเทศไซปรัสมีท่าอากาศยานลาร์นากาซึ่งเปิดให้บริการในปี 1975 กับท่าอากาศยานพาโฟสซึ่งเปิดให้บริการในปี 1983 และประเทศไซปรัสเหนือมีท่าอากาศยานเอร์กานซึ่งเปิดให้บริการในปี 2004
เหตุโจมตีสมาชิกเอเคบีโฟร์ตีเอตด้วยเลื่อยมือ พ.ศ. 2557

เหตุโจมตีสมาชิกของ AKB48 โดยใช้เลื่อยมือ เกิดขึ้นระหว่างงาน "จับมือ" ของวงในวันที่ 25 พฤษภาคม 2014 ที่ศูนย์ประชุมและวัฒนธรรมอุตสาหกรรมอิวาเตะในเมืองทากิซะวะ จังหวัดอิวาเตะ ส่งผลให้มีผู้ได้รับบาดเจ็บเป็นสมาชิกสองคนของเอเคบีโฟร์ตีเอต ได้แก่ อันนา อิริยะมะ วัย 18 ปี กับ รินะ คาวาเอ วัย 19 ปี และเจ้าหน้าที่อีกคนซึ่งพยายามเข้าห้ามเหตุการณ์ ทั้งสามคนถูกส่งไปยังโรงพยาบาลโดยทันที ผู้ก่อเหตุถูกจับกุมและตัดสินจำคุกเป็นเวลาหกปี
สมาชิก AKB48 ทั้งสองคนได้รับการผ่าตัดและต้องพักงานเป็นระยะเวลาค่อนข้างนาน รินะ คาวาเอ ลาออก ("จบการศึกษา") จากวงใน วันที่ 26 มีนาคม ค.ศ. 2015 หลังเธอไม่สามารถฟื้นคืนสภาพจิตใจกลับมาเป็นปกติซึ่งส่งผลให้เธอไม่สามารถเข้าร่วมงานจับมือใด ๆ ได้อีก ส่วนอิริยะมะยังคงเป็นสมาชิกของวงต่อโดยในตอนแรกต้องสวมถุงมือเพื่อปกปิด จนกระทั่งเธอปรากฏไม่มีถุงมือครั้งแรกในวันที่ 4 สิงหาคม 2015 ในคอนเสิร์ตจบการศึกษาของคาวาเอ
เหตุการณ์.
งานจับมือสมาชิกของ AKB48 ในวันที่ 25 พฤษภาคม 2014 ที่ศูนย์ประชุมและวัฒนธรรมอุตสาหกรรมอิวาเตะในเมืองทากิซะวะ จังหวัดอิวาเตะ สมาชิกวงสองคน ได้แก่ อันนา อิริยะมะ วัย 18 ปี กับ รินะ คาวาเอ วัย 19 ปี ถูกโจมตีโดยชายวัย 24 ปี ซาโตรุ อุเมตะ (Satoru Umeta)
อาวุธที่ใช้คือเลื่อยมือพับได้ (foldable handsaw) ซึ่งเขานำมาจากบ้านโดยประกอบมีดคัตเตอร์เข้าไปด้านข้างของเลื่อย เขาซ่อนอาวุธไว้ในกระเป๋าถือติดตัวจนกระทั่งไปถึงบูธจับมือ
เจ้าหน้าที่ชายซึ่งพยายามเข้าหยุดคนร้ายได้รับบาดเจ็บเช่นกัน ทั้งอิริยะมะและคาวาเอกระดูกแตกและมีการฉีกขาดที่มือ โดยนิ้วก้อยขวาของอิริยะมะ และนิ้วโป้งขวาของคาวาเอ แตกและมีรอยแผล นอกจากนี้อิริยะมะยังมีรอยแผลบนศีรษะ ส่วนเข้าหน้าที่มีรอยแผลที่มือซ้าย ผู้ก่อเหตุถูกจับไว้โดยเจ้าหน้าที่อีกคนที่จุดเกิดเหตุก่อนที่เจ้าหน้าที่ตำรวจจะเดินทางมาถึงและจับกุมในไม่กี่นาทีต่อมา
ทั้งสามคนถูกส่งไปยังโรงพยาบาลทันที
ผู้ก่อเหตุ.
ผู้ก่อเหตุถูกจับกุมด้วยต้องสงสัยพยายามฆ่า แต่ต่อมาอัยการได้เปลี่ยนเป็นการทำร้ายร่างกาย และการฝ่าฝืนกฎหมายควบคุมอาวุธหลังพบว่าไม่สามารถ "ยืนยันว่าเป็นการพยายามฆ่าได้"
ผู้ก่อเหตุเป็นชายว่างงาน และไม่มีความเกี่ยวข้องหรือสนใจในวง AKB48 มาก่อน ต่อมาเขารับสารภาพระบุว่าก่อเหตุเพราะความรู้สึกหงุดหงิดที่ไอดอลเหล่านี้ได้รับเงินค่าตอบแทนที่สูง
อัยการเรียกร้องโทษจำคุกเป็นเวลา 7 ปี ซึ่งทนายของผู้ก่อเหตุอ้างการลดหย่อนจากปัจจัยส่วนบุคคลเช่นโรคจิตวิปลาสของอุเมตะ และเขาได้สารภาพรวมถึงแสดงความรู้สึกผิดแล้ว ท้ายที่สุดศาลตัดสินจำคุกเป็นเวลาหกปี
ผลสืบเนื่อง.
AKB48 ประกาศยกเลิกการแสดงในเธียเตอร์ทั้งหมดจนถึงสิ้นเดือนพฤษภาคม ส่วนงานจับมือและถ่ายรูปจนถึงเดือนมิถุนายนถูกเลื่อนออกไป
กลุ่มอาการที่เกิดจากช่องออกของเส้นประสาทบริเวณทรวงอกผิดปกติ

กลุ่มอาการที่เกิดจากช่องออกของเส้นประสาทบริเวณทรวงอกผิดปกติ  เป็นภาวะที่ร่างกายของผู้ป่วยมีการกดทับเส้นประสาท, หลอดเลือดดำ, และ/หรือ หลอดเลือดแดง ที่บริเวณช่องออกของกลุ่มเส้นประสาทและเส้นเลือดจากในช่องอกไปยังบริเวณรักแร้ แบ่งออกเป็นสามชนิดย่อยตามอวัยวะที่ได้รับผลกระทบ ได้แก่ ชนิดเส้นประสาท ชนิดหลอดเลือดดำ และชนิดหลอดเลือดแดง โดยในชนิดเส้นประสาทผู้ป่วยมักมีอาการเจ็บ อ่อนแรง และอาจมีกล้ามเนื้อฝ่อที่บริเวณฐานนิ้วหัวแม่มือ ชนิดหลอดเลือดดำจะมีอาการแขนบวม เจ็บ และอาจมีสีม่วงคล้ำได้ ชนิดหลอดเลือดแดงจะมีอาการเจ็บแขน แขนซีด และแขนเย็นได้
ภาวะนี้เกิดได้จากหลายสาเหตุ เช่น การบาดเจ็บ การเคลื่อนไหวซ้ำๆ เนื้องอก การตั้งครรภ์ หรือเป็นมาแต่กำเนิด เช่น การมีกระดูกซี่โครงเกิน เป็นต้น การตรวจที่ช่วยในการวินิจฉัยได้แก่ การตรวจการนำสัญญาณประสาท และการถ่ายภาพรังสี ภาวะอื่นที่ทำให้มีอาการใกล้เคียงกัน ได้แก่ เส้นเอ็นคลุมข้อไหล่ฉีกขาด โรคของกระดูกคอ ไฟโบรมัยอัลเจีย โรคปลอกประสาทเสื่อมแข็ง และกลุ่มอาการเจ็บปวดเฉพาะที่แบบซับซ้อน เป็นต้น
การรักษาในระยะแรกเริ่มสำหรับชนิดที่ทำให้มีอาการทางเส้นประสาทได้แก่การทำกายภาพบำบัดเพื่อเพิ่มความแข็งแรงของกล้ามเนื้ออกและปรับปรุงท่าทาง อาจใช้ยาแก้อักเสบชนิดไม่ใช่สเตียรอยด์ เช่น นาพรอกเซน เพื่อบรรเทาอาการเจ็บปวดได้ การผ่าตัดมักใช้กับการรักษากรณีเป็นชนิดที่ทำให้มีอาการทางหลอดเลือด หรือมีอาการทางเส้นประสาทที่รักษาด้วยวิธีอื่นแล้วไม่ได้ผล ผู้ป่วยบางรายอาจต้องใช้ยาต้านการแข็งตัวของเลือดเพื่อป้องกันไม่ให้เกิดลิ่มเลือด ภาวะนี้พบได้ในประชากรทั่วไปประมาณ 1% พบในเพศชายได้บ่อยกว่าในเพศหญิง และมักพบที่อายุประมาณ 20-50 ปี ภาวะนี้ได้รับการบรรยายไว้เป็นครั้งแรกเมื่อ ค.ศ. 1818 และถูกเรียกชื่อว่ากลุ่มอาการที่เกิดจากช่องออกของเส้นประสาทบริเวณทรวงอกผิดปกติตั้งแต่ ค.ศ. 1956
คุนโพ

คุนโพ (/kun.pʰo/) ซึ่งเดิมใช้อักษรโรมันว่า Kunp'o เป็นเมืองเล็กๆ ในจังหวัดคย็องกีของประเทศเกาหลีใต้ ตั้งอยู่ทางใต้ของกรุงโซลในเขตเมืองหลวงโซล มีอาณาเขตติดต่อกับอันยางทางทิศเหนือ, อึยวังทางตะวันออก และอันซันทางทิศใต้และทิศตะวันตก และเชื่อมต่อกับเพื่อนบ้านและไปยังกรุงโซลด้วยสาย 1 และ 4 ของรถไฟใต้ดินโซล คุนโพยังเป็นที่ตั้งของสถานีสามแห่งบนเส้นทางสายคย็องบู ซึ่งเป็นรถไฟแห่งชาติที่เชื่อมโยงไปยังส่วนอื่นๆ ของประเทศ แม้ว่า 73.2% ของเมืองจะเป็นพื้นที่สีเขียว ส่วนใหญ่เป็นเพราะซูริซานและภูเขาขนาดเล็กหลายแห่ง คุนโพมีผู้อยู่อาศัยมากกว่า 286,000 คนในเขตเมืองหลายแห่ง ใจกลางเมืองคือ ซันบอน New Town ซึ่งเป็นศูนย์กลางการค้าที่มีศูนย์กลางอยู่ที่ "ถนนแห่งวัฒนธรรม" ทางเท้าที่คุนโพได้กำหนดให้เป็นหนึ่งในแปดสถานที่ที่มีทัศนียภาพสวยงาม
เหตุแทงคนในซางามิฮาระ

เหตุแทงคนในซางามิฮาระเกิดขึ้นเมื่อวันที่ 9 กรกฎาคม 2009 ที่ศูนย์ดูแลผู้พิการในเขตมิโดริ นครซางามิฮาระ จังหวัดคานางาวะ ประเทศญี่ปุ่น ส่งผลให้มีผู้เสียชีวิต 19 ราย และบาดเจ็บ 26 คน ในจำนวนนี้มี 13 คนที่บาดเจ็บสาหัส ผู้ต้องสงสัยเป็นชายวัย 26 ปี ชื่อ ซาโตชิ อูเอมัตสึ  อดีตพนักงานของศูนย์ เขามอบตัวที่สถานีตำรวจใกล้ ๆ พร้อมถุงซึ่งเต็มไปด้วยมีดที่เขาใช้ก่อเหตุ และถูกจับกุมในเวลาต่อมา เหตุการณ์นี้เป็นหนึ่งในอาชญากรรมที่ร้ายแรงที่สุดในประวัติศาสตร์ญี่ปุ่นยุคใหม่
ที่เกิดเหตุ.
สุคูอิยามามูริเอ็ง  เป็นศูนย์ดูแลที่ดำเนินงานโดยคานางาวะเคียวโดไก  องค์การด้านสวัสดิการสังคม ศูนย์ก่อตั้งขึ้นโดยรัฐบาลท้องถิ่น ตั้งอยู่บนพื้นที่ราว ในป่าไม้ริมฝั่งแม่น้ำซางามิ ข้อมูลจากายเดือนเมษายน ศูนย์มีผู้อยู่อาศัยจำนวน 149 คน อายุตั้งแต่ 19 ถึง 75 ปี ทั้งหมดเป็นผู้พิการทางสติปัญญา และหลายคนมีความพิการทางกายร่วมด้วย บางส่วนสามารถทำกิจกรรมทางกายนอกอาคารได้ และบางส่วนเป็นผู้ติดเตียง ศูนย์ตั้งอยู่ตรงจุดที่ห่างไกลจากเมือง ราว จากสถานีซางามิโกะบนสายหลักชูโอ
เหตุการณ์.
เมื่อเวลาราว 02:10 น. ผู้ก่อเหตุใช้ค้อนเพื่อบุกเข้าไปในศูนย์ผ่านทางหน้าต่างกระจกบนชั้นหนึ่ง เขาจับและมัดเจ้าหน้าที่ไว้ ขโมยกุญแจจากนั้นจึงเดินเข้าทีละห้องเพื่อเข้าไปแทงผู้เคราะห์ร้ายเข้าที่คอขณะพวกเขากำลังหลับอยู่ เจ้าหน้าที่สามารถโทรเรียกตำรวจได้ที่เวลา 02:30 น. อย่างไรก็ตามผู้ก่อเหตุสามารถหลบหนีออกจากอาคารได้ก่อนที่ตำรวจจะเดินทางมาถึง ภาพจากกล้องวงจรปิดแสดงให้เห็นว่าเขาหนีออกจากศูนย์ที่เวลาราว 02:50 น.
เจ้าหน้าที่ตำรวจพร้อมอาวุธเดินทางเข้าศูนย์เมื่อเวลา 03:00 น. และรถพยาบาลจำนวนยี่สิบเก้าคันถูกส่งไปยังศูนย์ สองชั่วโมงถัดมา ผู้ต้องสงสัยเดินทางเข้ามอบตัวที่สถานีตำรวจสึคูอิด้วยตนเอง พร้อมถุงที่เต็มไปด้วยมีดทำครัวและอาวุธปลายแหลมโชกเลือดจำนวนมาก
ผู้เสียชีวิตประกอบผู้หญิงสิบรายและผู้ชายเก้าราย อายุ 18 ถึง 70 ปี ได้รับบาดเจ็บ 26 คน ในจำนวนนี้ 13 คนบาดเจ็บสาหัส
มิสติกวอริเออส์

มิสติกวอริเออส์: ราธออฟเดอะนินจาส์  เป็นเกมแนวชูตเอ็มอัปแบบเลื่อนด้านข้างที่มีธีมนินจา ซึ่งเปิดตัวในฐานะวิดีโอเกมหยอดเหรียญโดยบริษัทโคนามิใน ค.ศ. 1993 ซึ่งได้รับการพัฒนาโดยทีมเดียวกันกับที่ผลิตเกมอาร์เคดก่อนหน้า นั่นคือ"ซันเซตไรเดอส์"ที่มีธีมตะวันตก และมีรูปแบบการเล่นที่คล้ายคลึงกับเกมก่อนหน้า
รูปแบบการเล่น.
การควบคุมของเกมประกอบด้วยก้านควบคุมแปดทิศทาง รวมถึงปุ่มสองปุ่มสำหรับโจมตีและกระโดด คล้ายกันกับในเกม"ซันเซตไรเดอส์" ผู้เล่นสามารถกระโดดข้ามระดับที่สูงขึ้นหรือต่ำลงได้ เช่นเดียวกับการสไลด์ ตัวละครของผู้เล่นจะโจมตีโดยการปาดาวกระจาย/มีดสั้นไม่จำกัดจำนวน หรือใช้อาวุธของเขา/เธอในระยะใกล้ เกมดังกล่าวมีการปรับปรุงบางอย่างที่ไม่รวมอยู่ใน"ซันเซตไรเดอส์" เช่นเดียวกับมาตรวัดชีวิตที่ช่วยให้ผู้เล่นสามารถยังชีพจากการโจมตีของศัตรูได้ถึงสี่ครั้งก่อนที่จะเสียชีวิต
ผู้เล่นจะต้องกำจัดศัตรูที่ถือกล่องเพื่อรับไอเทมเพิ่มพลัง ซึ่งรวมถึงการเพิ่มพลังดาวกระจายที่สามารถเพิ่มพลังการปาของผู้เล่นได้ถึงสองระดับ (โดยมีความแตกต่างกันระหว่างเหล่าตัวละคร), อาหาร (ซูชิ, เท็มปูระ, อูดง, สุกียากี้) ที่จะมาเติมเกจชีวิตของผู้เล่น, ลูกกลมสีน้ำเงินที่มีตัวอักษรคันจิอย่าง"ชิโนบิ" (忍) จะล้อมรอบผู้เล่นด้วยบาเรียในช่วงเวลาจำกัด, ลูกกลมสีเหลืองที่มีตัวอักษรคันจิอย่าง"ชิการะ" (力) จะทำลายศัตรูบนหน้าจอทั้งหมด และเครื่องประดับชนิดต่าง ๆ สำหรับคะแนนพิเศษ รวมถึงการอยู่ยงคงกระพันชั่วคราว
ในเกมมีทั้งหมดเก้าด่าน ซึ่งบอสของด่านกำลังรอที่จะท้าทายผู้เล่น เช่นเดียวกับในเกม"ซันเซตไรเดอส์" ผู้เล่นแต่ละคนจะได้รับคะแนนเมื่อสิ้นสุดด่านตามจำนวนที่พวกเขาตีบอส โดยผู้เล่นที่มีเปอร์เซ็นต์การโจมตีสูงสุดจะได้รับคะแนนโบนัส
โครงเรื่อง.
"มิสติกวอริเออ"มีฉากในดิสโทเปียอนาคตที่นิวยอร์ก (อันมีความโดดเด่น เนื่องจากมีการพบเวิลด์เทรดเซ็นเตอร์ในบางด่าน) ซึ่งองค์กรชั่วร้ายที่รู้จักกันในชื่อสกัลเอนเทอร์ไพรส์ได้เข้ายึดครองประเทศและวางแผนการครอบครองทั่วโลก โดยผู้เล่นจะควบคุมหนึ่งในห้านินจาวัยรุ่นที่กำลังตกเป็นเป้าหมายของกองกำลังสกัล ทั้งสไปรอส, เคมะ, โคจิโร, แบรด และยูริ
ซาวด์แทร็ก.
ซาวด์แทร็กสมบูรณ์ของ"มิสติกวอริเออส์"มีอยู่ใน"โคนามิอะมิวส์เมนต์ซาวส์ '93: ซัมเมอร์อิดิชัน" ที่เป็นอัลบัมสองซีดี ซึ่งวางจำหน่ายเมื่อวันที่ 21 สิงหาคม ค.ศ. 1993 โดยมีหมายเลขแคตตาล็อกคือเคไอซีเอ-7616-7 และแทร็กที่ 23–46 ในแผ่นที่ 2 นั้นมาจากเกม
การตอบรับ.
ในประเทศญี่ปุ่น "เกมแมชชีน"ในฉบับวันที่ 15 เมษายน ค.ศ. 1993 ได้ระบุว่า"มิสติกวอริเออส์"เป็นหน่วยอาร์เคดบนโต๊ะที่ประสบความสำเร็จมากที่สุดเป็นอันดับเก้าของปี
วัดลำลูกบัว

วัดลำลูกบัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำลูกบัว อำเภอดอนตูม จังหวัดนครปฐม
เดิมหมู่บ้านลำลูกบัวไม่มีวัดให้พุทธศาสนิกชนได้บำเพ็ญกุศล หากจะประกอบศาสนกิจต้องเดินทางไปยังวัดสามง่ามหรือวัดตะโกสูงซึ่งอยู่ห่างถึง 4–5 กิโลเมตร ด้วยเหตุนี้ นายหว่างและนางเผื่อน บุตรศรี และกำนันฉาย อำไพจิตร (ขุนกรีกลเกษตร) ได้ร่วมใจกันถวายที่ดินเพื่อสร้างวัด ในระยะแรกเริ่มสร้างที่พักสงฆ์ขึ้นมาก่อน เป็นศาลาหลังคามุงแฝกกว้างขวางพอสมควร ด้านหน้าเป็นที่บำเพ็ญกุศล ด้านหลังกั้นให้พระสงฆ์พักอยู่อาศัย ได้นิมนต์หลวงตาโตมาจำพรรษาและปกครองวัดเมื่อ พ.ศ. 2470 วัดได้รับพัฒนาเรื่อยมา จนได้รับอนุญาตตั้งเป็นวัดเมื่อวันที่ 28 มีนาคม พ.ศ. 2472 ได้รับพระราชทานวิสุงคามสีมาครั้งแรกเมื่อวันที่ 21 ตุลาคม พ.ศ. 2480
เสนาสนะและสิ่งก่อสร้างภายในวัดได้แก่ อุโบสถหลังใหม่มีช่อฟ้า ใบระกา เริ่มสร้างเมื่อเดือนพฤศจิกายน พ.ศ. 2532 แล้วเสร็จเมื่อ พ.ศ. 2538 ได้รับพระราชทานวิสุงคามสีมาเมื่อวันที่ 25 เมษายน พ.ศ. 2535 ศาลาการเปรียญทรงไทยสร้างแล้วเสร็จเมื่อ พ.ศ. 2538 เมรุสร้างเมื่อ พ.ศ. 2519 และศาลปู่ขาว มณฑปสามพี่น้อง พระครูพัฒนาภินันท์ อดีตเจ้าอาวาสวัดลำลูกบัว นำพระพุทธรูปจำลองวัดไร่ขิง หลวงพ่อโสธรและหลวงพ่อวัดบ้านแหลม เป็นที่ประดิษฐาน ส่วนปูชนียวัตถุที่สำคัญ ได้แก่ พระประธานประจำอุโบสถ เป็นพระพุทธรูปปางมารวิชัยหล่อด้วยโลหะ หน้าตักกว้าง 1 เมตร และพระประธานประจำอุโบสถหลังใหม่ เป็นพระพุทธชินราชจำลอง หน้าตักกว้าง 89 นิ้ว พร้อมด้วยพระอัครสาวก
วัดอรัญญิการาม (จังหวัดนครปฐม)

วัดอรัญญิการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามง่าม อำเภอดอนตูม จังหวัดนครปฐม มีเนื้อที่ตั้งวัด 39 ไร่ 73 ตารางวา มีเนื้อที่ธรณีสงฆ์ 39 ไร่ 39 ตารางวา
วัดอรัญญิการาม หรือเดิมชื่อ วัดสามง่าม สร้างขึ้นโดยหลวงพ่อแดงร่วมกับชาวบ้านสมัยนั้น หลวงพ่อแดงนี้เป็นลุงของหลวงพ่อเต๋ คงทอง เดิมท่านเป็นพระบวชที่วัดกาหลง จังหวัดสมุทรสาคร ได้เอาหลวงพ่อเต๋ ขณะนั้นเป็นเด็กไปอยู่ด้วย แล้วมาสร้างวัดที่บริเวณวัดดอนตูมในปัจจุบัน ซึ่งเป็นเมืองร้างเก่าแก่สมัยโบราณ แต่เมื่อสร้างวัดได้ 3 ปี ประสบอุปสรรคมาก เนื่องจากอยู่ห่างไกลชุมชนและชาวบ้านไปมาไม่สะดวก ท่านจึงออกมาสร้างวัดขึ้นใหม่ที่บริเวณบ้านสามง่าม อันเป็นที่ตั้งวัดในปัจจุบัน บริเวณนี้เรียกสามง่านเพราะเดิมเป็นที่ตั้งโรงหีบอ้อยของเจ๊กไป๋ มีคลองแจงงามและคลองทุ่งรางทอง มาเชื่อมติดต่อกันเป็น 3 ง่าม แต่เมื่อโรงหีบอ้อยของเจ๊กไป๋ถูกโจรปล้นและเจ๊กไป๋ถูกโจรฆ่าตาย ที่ดินได้ร้างขาดคนดูแลลูกสาวเจ๊กไป๋จึงยกที่ดินให้แก่หลวงพ่อแดง เพื่อทำการสร้างวัด โดยได้สร้างวัดขึ้นเมื่อ พ.ศ. 2447 ได้รับพระราชทานวิสุงคามสีมาเมื่อ พ.ศ. 2451 ในชื่อ "วัดอรัญญิการาม" ต่อมา พ.ศ. 2453 หลวงพ่อแดงได้จัดงานผูกพัทธสีมาฝังลูกนิมิตโบสถ์หลังแรกขึ้น
วัดมีเกจิอาจารย์คือ หลวงพ่อแย้ม ฐายุตโต ท่านมีวิชาอาคมที่เลื่องลือ โด่งดังไปทั่วทุกสารทิศทั้งในและต่างประเทศ ท่านได้รับการยอมรับยกย่อง เกียรติคุณด้านวัตถุมงคลที่ศักดิ์สิทธิ์ เช่น ตะกรุดหน้าผากเสือ ตะกรุดโทน เบี้ยแก้ และที่โด่งดังมากคือ กุมารทอง
วัดสมุหราษฎร์บำรุง

วัดสมุหราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำลูกกา อำเภอลำลูกกา จังหวัดปทุมธานี มีเนื้อที่ทั้งหมดรวม 15 ไร่ 1 งาน 1 ตารางวา
วัดสมุหราษฎร์บำรุงก่อตั้งเมื่อ พ.ศ. 2462 เดิมชื่อ วัดแปลงกระบือ ได้รับพระราชทานวิสุงคามสีมา เมื่อวันที่ 22 กุมภาพันธ์ พ.ศ. 2503 ซึ่งเจ้าคณะปกครองฝ่ายสงฆ์ได้ปกครองดูแลตลอด จนถึงปัจจุบัน สำนักงานพระพุทธศาสนาแห่งชาติรับรองว่าวัดสมุหราษฎร์บำรุง มีชื่ออยู่ในทะเบียนวัดของสำนักงานพระพุทธศาสนาแห่งชาติ ตามพระราชบัญญัติคณะสงฆ์ (ฉบับที่ 2) พ.ศ. 2535 มีพระใบฎีกาสุเทพ ฐิตพโล เป็นผู้รักษาการเจ้าอาวาส
วัดสมุหราษฎร์บำรุงมีรูปปั้นไอ้ไข่ โดยได้ขอนำมวลสารจากผงธูปที่ประชาชนไปจุดบูชากราบไหว้ไอ้ไข่ที่วัดเจดีย์ จังหวัดนครศรีธรรมราช มาไว้ใต้ฐานรูปปั้นไอ้ไข่ ณ ที่วัดสมุหราษฎร์บำรุง นอกจากนี้ยังได้มีสมเด็จองค์ปฐมและรูปปั้นจำลอง พระครูพิทักษ์ ธรรมนาถ (หลวงปู่เอี่ยม) อดีตเจ้าอาวาสรูปที่ 5 ของวัดสมุหราษฎร์บำรุง และรูปปั้นจำลองพระเกจินามมงคลร่วม 9 รูป ได้แก่ หลวงปู่ทวด หลวงปู่ศุข หลวงปู่เจริญ หลวงพ่อคง หลวงปู่มั่น หลวงพ่อทอง หลวงพ่อเงิน หลวงปู่แหวน หลวงพ่อแก้ว และหลวงปู่เชื่อมวัดสมุห์ฯ
วัดหน่อพุทธางกูร

วัดหน่อพุทธางกูร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพิหารแดง อำเภอเมืองสุพรรณบุรี จังหวัดสุพรรณบุรี
วัดหน่อพุทธางกูร เดิมชื่อว่า วัดมะขามหน่อ เพราะมีต้นมะขามใหญ่อยู่ จากการขุดแต่งพบว่าอุโบสถเก่าของวัดนี้สร้างมาตั้งแต่สมัยอยุธยาตอนปลาย แล้วมาบูรณะครั้งใหญ่ในสมัยพระบาทสมเด็จพระนั่งเกล้าเจ้าอยู่หัว เล่าสืบต่อกันมาว่าละแวกวัดนี้เคยเป็นนิวาสถานเดิมของพระเพทราชาแห่งราชวงศ์บ้านพลูหลวง วัดนี้บูรณะโดยชาวลาวที่โดนกวาดต้อนมาเมื่อคราวกบฏเจ้าอนุวงศ์ เมื่อ พ.ศ. 2369 บริเวณที่มีฐานอุโบสถเก่าอยู่ก่อน ต่อมาขุนพระพิมุขข้าหลวงในพระบาทสมเด็จพระนั่งเกล้าเจ้าอยู่หัว จึงได้สร้างวัดขึ้นมาโดยให้ชื่อว่า "วัดมะขามหน่อ" กระทั่งในสมัยพระครูสุวรรณวรคุณ (คำ จนทโชโต) เป็นเจ้าอาวาส จึงได้เปลี่ยนชื่อเป็น "วัดหน่อพุทธางกูร"
อาคารเสนาสนะที่สำคัญ คือ อุโบสถเก่าเป็นอาคารรูปสี่เหลี่ยมผืนผ้าก่ออิฐถือปูนขนาด 3 ห้อง ด้านหน้ามีมุขยื่นออกมามีเสารองรับอยู่ 4 ต้น หน้าบันและส่วนประดับต่าง ๆ เป็นไม้จำหลักงดงาม หลังคามุงกระเบื้องดินเผาปลายมน ฐานอาคารแอ่นโค้งเป็นรูปท้องเรือสำเภา ตามแบบนิยมสมัยอยุธยาตอนปลาย ภายในมีภาพจิตรกรรมฝาผนัง วาดขึ้นโดยนายคำ ช่างหลวงชาวเวียงจันทน์ที่ถูกกวาดต้อนเมื่อคราวกบฏเจ้าอนุวงศ์ เขียนราว พ.ศ. 2391 โดยภาพจิตรกรรมที่วาดนี้เป็นเรื่องเกี่ยวกับพุทธประวัติ ทศชาติชาดก พระเจดีย์จุฬามณี และเทพชุมนุม กรมศิลปากรทำการบูรณะอุโบสถเมื่อ พ.ศ. 2550–2551 และอนุรักษ์ภาพจิตรกรรมฝาผนังในปีเดียวกัน